
Icoana Maicii Domnului Axion Estin 
(11 iunie şi pe 13 iulie) 


Icoana Maicii Domnului numită "Axion estin"”, ceea ce înseamnă "Vrednică eşti”, 
este una dintre cele mai renumite şi iubite icoane din Biserica ortodoxă. Icoana este 
păstrată în Biserica Protaton, biserica centrală din Careia şi cea mai veche din 
întreg Sfântul Munte Athos. Această icoană este legată de o minune petrecută în 
chilia unui călugăr, numită astăzi "Chilia Axion estin”. Icoana Maicii Domnului 
Axion Estin este prăznuită pe 11 iunie şi pe 13 iulie. 

ACATISTUL ICOANEI FĂCĂTOARE 
DE MINUNI „AHION ESTIN” 
SFÂNTUL hitNTE AT7ROS 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Comoara laudelor îngereşti, stâlpul cel de foc al drepţilor, mărirea neîncetată a 
glasurilor cereşti, oglinda Adâncului nevăzut, cum voi îndrăzni eu, cel cu minte 
pământească şi împovărată de multe griji lumeşti, a-ţi aduce cântare de laudă, de 
nu mă vei înţelepţi tu, Stăpână, ceea ce ai născut pe Cel căruia îngerii Îi cântă 


neîncetat: Aliluia ! 


Icosul 1 

Cântarea cea îngerească nouă ni s-a dăruit pe pământ, ca să ne ostenim a-ţi ţese din 
lumina cuvintelor cântări de cinstire, pentru care să ne bucurăm de acoperământul 
rugăciunii tale, cântându-ţi: 

Bucură-te, înălțime neajunsă a laudelor îngereşti; 

Bucură-te, odihna inimilor tulburate de ispite; 

Bucură-te, bună auzire celor din întunericul păcatului; 

Bucură-te, apărătoarea cea tare a celor tulburaţi; 

Bucură-te, frumuseţe neîncăpută în mărgăritarul unui gând; 

Bucură-te, că încununezi osteneala celor ce te cinstesc; 

Bucură-te, că opreşti valurile greu de purtat ale păcatelor; 

Bucură-te, făclie a cântărilor dumnezeieşti; 

Bucură-te, vederea celor mai presus de gând; 

Bucură-te, crin al laudelor nesfârşite; 

Bucură-te, tăcerea cea limpede a rugătorilor; 

Bucură-te, limpede ascultare a celor necăjiţi; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 2 

Venit-a Sfântul Arhanghel Gavriil la ucenicul cel ascultător şi l-a învăţat pe el taina 
cântării tale celei prea minunate, de care se înfricoşează toţi cei ce cântă Domnului: 
Aliluia! 


Icosul 2 

Cu mărgăritarele rugăciunilor tale împleteşte nouă cunună prea slăvită prin care să 
împodobim icoana ta cea de minuni izvorâtoare cu laude ca acestea: 

Bucură-te, laudă fără de sfârşit a iubitorilor de rugăciune; 

Bucură-te, bogăţie neîmpuţinată a celor săraci cu duhul; 

Bucură-te, izvor nesecat de milostivire pentru cei smeriţi; 

Bucură-te, ploaie de înţelepciune pentru cei însetaţi de mântuire; 

Bucură-te, soare mult veselitor pentru cei iubitori de lumina Duhului; 

Bucură-te, cântec neîncetat pentru iubitorii de taine cereşti; 

Bucură-te, odihna sufletelor tulburate de ispite; 

Bucură-te, buna auzire celor cufundaţi în tăcere; 

Bucură-te, luminarea celor cuprinşi de nedumerire; 

Bucură-te, înţelepţirea tainică a iubitorilor de feciorie; 

Bucură-te, oglinda Împărăției veşnice a Luminii; 

Bucură-te, cărarea celor ce se grăbesc spre izvoarele cereşti; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 3 

In chip de pelerin îngerul s-a arătat ucenicului rugător şi taina rugăciunii Maicii 
Domnului i-a descoperit, ca oamenii şi îngerii, cu o gură şi o inimă să cânte: 
Aliluia! 


Icosul 3 

Pe lespedea inimii mai vârtos decât pe piatră a scris Arhanghelul rugăciunea cea 
către Maica Luminii, iar noi ne grăbim a scrie pe piatra inimilor noastre cuvinte de 
laudă ca acestea: 

Bucură-te, mângâierea celor lipsiţi de ajutor; 

Bucură-te, condei ce scrii nouă taina rugăciunii; 

Bucură-te, carte întru care S-a scris Cuvântul Tatălui; 

Bucură-te, templu întru care S-a odihnit slava Duhului; 

Bucură-te, munte înalt neajuns de minte omenească; 

Bucură-te, mare a rugăciunii înfricoşătoare ochilor îngereşti; 

Bucură-te, izvor de smerenie pentru cei râvnitori; 

Bucură-te, încununarea celor ce se ostenesc pentru adevăr; 


Bucură-te, chemarea celor încurcaţi pe cărările deşertăciunii; 

Bucură-te, liniştea celor de ispite înviforaţi; 

Bucură-te, povăţuire grabnică monahilor evlavioşi; 

Bucură-te, îndreptarea celor căzuţi în păcat; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 4 

S-a întunecat mintea celor grăitori împotrivă, nereuşind să ajungă cu gândul la 
taina naşterii tale, iar noi cu gânduri smerite ne plecăm înaintea tainei, cântând 
numai: Aliluia! 


Icosul 4 

Cuvine-se cu adevărat să slăvim taina cea înfricoşătoare prin care din tine a luat 
trup Cel nevăzut şi lumii a dăruit mare milă, Cel de care se cutremură cetele 
îngereşti; cuvine-se dar, şi noi să îți aducem cântări de laude ca acestea: 

Bucură-te, oglinda fecioarelor înțelepte; 

Bucură-te, că ai născut Mântuirea noastră din blestem; 

Bucură-te, că ai rupt legătura întristării Evei; 

Bucură-te, că ai nimicit toate răzvrătirile deşarte; 

Bucură-te, că întru tine fecioria şi naşterea s-au îmbrăţişat; 

Bucură-te, că pe cele despărțite prin legătura dragostei le-ai unit; 

Bucură-te, că ai nimicit pe surpătorii lui Adam; 

Bucură-te, că întru tine S-a văzut taina mântuirii; 

Bucură-te, râu pururea curgător cu apele milostivirii; 

Bucură-te, zid nestricat al rugăciunii pentru lume; 

Bucură-te, cununa tuturor vredniciilor cereşti; 

Bucură-te, lumina călăuzitoare către Raiul desfătăriu; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 5 

Nu poate toată mintea să numere mulțimea minunilor tale prin care atâtea suflete s- 
au mântuit şi cei fără nădejde s-au făcut moştenitori Împărăției cereşti, cântând 
Domnului: Aliluia! 


Icosul 5 

Vrednică eşti de slava heruvimilor şi de neîncetata laudă a serafimilor, căci cu trup 
ai născut pe Înţelepciunea Tatălui, prin care lumea s-a izbăvit de blestemul morţii, 
cântând ţie: 


Bucură-te, învierea celor căzuţi în moartea păcatului; 
Bucură-te, odihna celor osteniţi de ispite; 

Bucură-te, mângâierea celor smeriţi cu inima; 

Bucură-te, pacea celor ce se luptă cu stăpâniile întunericului; 
Bucură-te, dulce auzire celor împovăraţi de întristare; 
Bucură-te, liman ceresc iubitorilor de mântuire; 

Bucură-te, slobozirea Evei din pustia întristării; 

Bucură-te, bucuria maicilor celor iubitoare de milostivire; 
Bucură-te, cântarea cea fără de sfârşit a oştilor îngereşti; 
Bucură-te, lumină înfricoşătoare duhurilor întunericului; 
Bucură-te, surparea sfaturilor celor nelegiuite; 

Bucură-te, luminarea celor într-aripaţi de umilinţă; 
Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 6 
Sfântul Arhanghel Gavriil în chip de pelerin s-a arătat călugărului râvnitor şi l-a 
învăţat rugăciunea cea iubită de oştile îngereşti, ca să cânte cu bucurie: Aliluia! 


Icosul 6 

Ca pe o moştenire cerească am primit rugăciunea ta de la înger, ca să urcăm şi noi 
cu osârdie pe scara laudelor dumnezeieşti, în cântări de veselie ca acestea: 
Bucură-te, luminarea celor iubitori de înţelepciune; 

Bucură-te, smerita cugetare a celor străpunşi de pocăință; 

Bucură-te, adâncul doririlor celor curaţi cu inima; 

Bucură-te, moştenirea cea dorită a celor blânzi; 

Bucură-te, pacea cea înaltă a celor căutători de mărgăritarele înţelepciunii; 
Bucură-te, liniştea celor ce călătoresc pe marea vieţii; 

Bucură-te, carte nepătrunsă de ochii îngereşti; 

Bucură-te, izvor de daruri pentru cei săraci; 

Bucură-te, bogăţia cea fără de sfârşit a slujitorilor tăi; 

Bucură-te, a monahilor într-armare cu sabia rugăciunii; 

Bucură-te, pavăză tare tuturor credincioşilor; 

Bucură-te, mângâierea sufletelor rănite de întristare; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 7 


Ca într-o cămară ai ascuns în pântecele tău pe Fiul Tatălui, pe Cel ce a venit să ne 
slobozească pe noi din temniţele iadului, ca să-l cântăm la lărgimea Raiului: 
Aliluia! 


Icosul 7 

Toate cetele îngereşti se grăbesc a-ţi culege nectarul înţelepciunii spre a-ţi pregăti 
mierea laudelor cereşti, cu care îndulcesc şi inimile noastre, făcându-le fagure 
purtător de cuvinte ca acestea: 

Bucură-te, Stâlpul de foc al rugăciunii pentru lume; 

Bucură-te, izvorul cel nesecat al doririlor dumnezeiești; 

Bucură-te, poarta cea mare a Împărăției Cerurilor; 

Bucură-te, încununarea celor iubitori de osteneli duhovniceşti; 

Bucură-te, mare nesecată a darurilor Izvorului vieţii; 

Bucură-te, umbrirea celor ce aleargă în deşertul ispitelor; 

Bucură-te, a monahilor povăţuitoare către cele cereşti; 

Bucură-te, a pustnicilor pecetluire cu lumina Duhului; 

Bucură-te, mijlocitoarea cea tare a celor din lume; 

Bucură-te, corabie purtătoare către limanurile desăvârşirii; 

Bucură-te, scut de mântuire al celor din nevoi; 

Bucură-te, risipirea întristării celor mâhniţi; 

Bucură-te, ridicarea celor căzuţi în marea păcatelor; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 8 
Trâmbiţă ce ne trezeşti din somnul patimilor, dă-ne nouă înţelepciunea Duhului, ca 
să te lăudăm cu osârdie, aducând Stăpânului tuturor cântări de: Aliluia! 


Icosul 8 

Cei neputincioşi au luat tărie şi cei nebăgaţi în seamă s-au înălţat la cele cereşti 
prin pocăință; întinde-ne şi nouă mână de ajutor, ca să ne izbăvim de grijile lumeşti 
ŞI să-ţi cântăm: 

Bucură-te, mijlocitoare a împăcării cu Dumnezeu; 

Bucură-te, veselia celor din robia întristării; 

Bucură-te, fulger ce risipeşti gândurile cele rele; 

Bucură-te, rază ce ne scoţi din întunericul păcatului; 

Bucură-te, carte ce ne înveţi tainele vieţuirii întru curăţie; 

Bucură-te, picătură ce curăţeşti minţile înfundate de păcate; 

Bucură-te, curmarea durerii celor neputincioşi; 

Bucură-te, mers dulce celor iubitori de osteneală; 


Bucură-te, îngrădirea cea tare a celor fără de ajutor; 

Bucură-te, zid nebiruit celor ce se luptă duhovniceşte; 

Bucură-te, surparea sfaturilor celor necuvioase; 

Bucură-te, întărirea celor ce lucrează cele bune; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 9 
Ritorii cei mult vorbitori nu se pricep cum să laude taina naşterii tale, iar noi, 
cerem să ne dăruieşti naşterea prin pocăință, ca să cântăm Domnului: Aliluia! 


Icosul 9 

Amuţit-au păgânii, neputând a mărturisi taina fecioriei tale întru naştere, iar noi 
cerem să redobândim frumuseţea cea dintâi a sufletului şi să cântăm ţie: 

Bucură-te, ruşinarea hulitorilor de Dumnezeu; 

Bucură-te, dulce auzire celor smeriţi; 

Bucură-te, încununarea celor ce slujesc ie; 

Bucură-te, că ne înveţi să ne ferim de cursele diavoleşti; 

Bucură-te, liniştea cea binecuvântată a pustnicilor; 

Bucură-te, fântână adâncă pentru minţile smerite; 

Bucură-te, izvor de mângâiere iubitorilor de rugăciune; 

Bucură-te, pajişte plină de florile gândurilor cereşti; 

Bucură-te, pământ nearat din care a răsărit Floarea vieţii; 

Bucură-te, mireasma cea dulce a cântărilor îngereşti,; 

Bucură-te, că brazdele inimii le ari cu plugul rugăciunii; 

Bucură-te, că eşti celor smeriţi pururea povăţuitoare către cer; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 10 
Lauda fecioarelor, păzeşte de toată furia gândurilor necurate pe cei ce te cinstesc pe 
tine şi ne dă nouă cu o inimă a grăi Domnului: Aliluia! 


Icosul 10 

Lespedea cea scrisă de înger cu minunată rugăciunea ta şi astăzi ni s-a păstrat, iar 
noi ne bucurăm aducându-ţi cântări de laudă, nădăjduind să primim pururea ocro- 
tirea ta, a Celei pururea slăvite aşa: 

Bucură-te, izvorul bucuriei noastre cereşti; 

Bucură-te, că şi decât serafimii eşti mai cinstită; 

Bucură-te, a heruvimilor neîncetată laudă; 


Bucură-te, că ai născut pe Izvorul vieţii noastre; 
Bucură-te, că întru tine s-a odihnit taina Treimii; 
Bucură-te, povăţuitoare blândă celor ce caută mântuirea; 
Bucură-te, că ne scoţi din deşertul pustiu al patimilor; 
Bucură-te, că ne picuri nouă a ta bunăvoință; 

Bucură-te, că ne soleşti îndurările Cuvântului; 
Bucură-te, că ne povăţuieşti pe scara rugăciunii; 
Bucură-te, că întăreşti paşii noştri slăbănogiți de păcat; 
Bucură-te, tămăduire grabnică celor din boli cumplite; 
Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 11 

Astăzi toți să ne adunăm într-un gând şi să slăvim pe ceea ce este a noastră ne- 
înfruntată mijlocitoare către Părintele luminilor, cel pururea lăudat în cântări de: 
Aliluia! 


Icosul 11 
Nu ne părăsi pe noi Stăpână, în ceasul grelelor încercări, ci fii apărătoare nebiruită 
robului tău, ca să îţi aducem veşnic ofrande de mulţumiri prin laude ca acestea: 


Bucură-te, ridicarea celor căzuţi; 

Bucură-te, cununa laudelor celor cereşti; 

Bucură-te, suspin al celor ce caută desăvârşirea; 

Bucură-te, pod al întâlnirilor dumnezeieşti; 

Bucură-te, umbrirea celor ce aleargă prin arşiţa grijilor lumești; 
Bucură-te, că ne păzeşti călcâiul de cel viclean; 

Bucură-te, ploaie binecuvântată de daruri cereşti; 

Bucură-te, că răcoreşti minţile încinse de patimi; 

Bucură-te, că mângâi inimile adăpate cu întristarea; 

Bucură-te, că spulberi toate cursele celui viclean; 

Bucură-te, că ne arăţi lămurit calea mântuirii; 

Bucură-te, că ne povăţuieşti către muntele mântuirii; 
Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 12 
Nu ne uita pe noi, robii tăi cei din lume. Măcar că nimic vrednic de mântuire nu 


am făcut, ci soleşte-ne iertare de la Hristos şi sălăşluire în lumina cântărilor de: 
Aliluia! 


Icosul 12 

În ceasul sfârşitului meu să nu mă laşi pe mine Stăpână, ci să îmi dăruieşti 
ocrotirea ta de Maică, nimicind pe cei ce se scoală asupra mea cu mânie, ca să cânt 
ție aşa: 

Bucură-te, floare rară în pustia inimilor smerite; 

Bucură-te, privighetoare a înălțimilor duhovniceşti; 

Bucură-te, bună auzire a celor iubitori de rugăciune; 

Bucură-te, că în inimile noastre scrii taina mântuirii; 

Bucură-te, că ne soleşti împăcarea cu Mirele doririlor; 

Bucură-te, că alungi de la noi norul întunecat al ispitelor; 

Bucură-te, că în ceasul nedumeririlor ne dăruieşti gând luminat; 

Bucură-te, că la judecată ne eşti apărătoare de nădejde; 

Bucură-te, că alungi de la noi frica osândirii; 

Bucură-te, că ne înveţi a sluji Domnului întru smerenie; 

Bucură-te, că dăruieşti toate cele de folos celor scârbiţi; 

Bucură-te, că ne scoţi din această lume cu pace; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 13 (de 3 on) 


O, Maică prea lăudată, care pe toți îi miluieşti cu îndestulare, auzi neputincioasa 
noastră rugăciune şi ne revarsă darul înţelepciunii, ca şi noi să-ţi împletim cu 
Arhanghelul cununi de laude, aducând Domnului neîncetate cântări de: Aliluia? 


Apoi: 


Icosul 1 

Cântarea cea îngerească nouă ni s-a dăruit pe pământ, ca să ne ostenim a-ţi ţese din 
lumina cuvintelor cântări de cinstire, pentru care să ne bucurăm de acoperământul 
rugăciunii tale, cântându-ţi: 

Bucură-te, înălțime neajunsă a laudelor îngereşti; 

Bucură-te, odihna inimilor tulburate de ispite; 

Bucură-te, bună auzire celor din întunericul păcatului; 

Bucură-te, apărătoarea cea tare a celor tulburaţi; 

Bucură-te, frumuseţe neîncăpută în mărgăritarul unui gând; 

Bucură-te, că încununezi osteneala celor ce te cinstesc; 

Bucură-te, că opreşti valurile greu de purtat ale păcatelor; 

Bucură-te, făclie a cântărilor dumnezeieşti; 

Bucură-te, vederea celor mai presus de gând; 

Bucură-te, crin al laudelor nesfârşite; 


Bucură-te, tăcerea cea limpede a rugătorilor; 

Bucură-te, limpede ascultare a celor necăjiţi; 

Bucură-te, Născătoare de Dumnezeu, ceea ce eşti vrednică de toată cinstirea în- 
gerilor şi oamenilor! 


Condacul 1 

Comoara laudelor îngereşti, stâlpul cel de foc al drepţilor, mărirea neîncetată a 
glasurilor cereşti, oglinda Adâncului nevăzut, cum voi îndrăzni eu, cel cu minte 
pământească şi împovărată de multe griji lumeşti, a-ţi aduce cântare de laudă, de 
nu mă vei înţelepţi tu, Stăpână, ceea ce ai născut pe Cel căruia îngerii Îi cântă 
neîncetat: Aliluia ! 


După care se citeşte rugăciunea: 


Rugăciune 


O, Preacurată, ceea ce porți cununa tuturor binecuvântărilor cereşti, oglinda întru 
care ochii îngereşti contemplă cu uimire slava cea neapusă a Treimii, hotarul 
netrecut al înţelepciunii, vasul întru care s-au gătit râuri de minuni, acoperământul 
rugăciunii nebiruite de furtuna ispitelor, către tine întindem gândul nostru cel 
neputincios, voind a cuprinde între hotarele minţii noastre nepricepute frumuseţea 
ta netâlcuită nici de îngeri. 


Din rânduială dumnezeiască fost-a trimis prea minunatul Arhanghel Gavriil către 
ucenicul cel ce se osârduia la rugăciune, ca din mâini îngereşti să primească tes- 
tamentul laudelor tale. Prin îngerul cel binevestitor a strălucit în lume lauda ta cea 
mai presus de minte omenească care îndulceşte şi auzul inimilor noastre. 


Cuvine-se cu adevărat să te fericim şi să te mărim pe tine, ceea ce eşti înălțime 
neajunsă a fecioriei şi potir al sfinţeniei neapropiate tuturor Sfinților lui Hristos. 


Bucură-te, veselia fecioarelor şi trâmbiţa cea înţelegătoare ce cheamă pe toţi pe 
muntele slavei spre a auzi glasul cel dulce al chemării Tatălui întru acoperământul 
aripilor Duhului ce înalță gândul nostru către Hristos. Vrednică eşti cu adevărat de 
toată lauda lumii, însă nevrednicia noastră nu poate să te cânte pe tine după măsura 
desăvârşirii tale. 


Cuvine-se cu adevărat să te fericim şi să te mărim pe tine, ceea ce eşti pacea ce 
potoleşte valurile necazurilor noastre şi ne într-aripează mintea spre suişul duhov- 
nicesc. 


Bucură-te, că eşti vistierie a darurilor lui Hristos ce se revarsă prin mila Sa şi 
asupra nevredniciei noastre, comoara cea nesecată a înţelepciunii dumnezeieşti. 


Vrednică eşti a purta toate cununile laudelor serafimilor şi a primi glasurile 
heruvimilor ca mulțumire căci ai purtat în pântecele tău pe Cel ce şade pe scaun 
prea înalt. Primeşte cu îngăduinţă neputinţa noastră de a lăuda după datorie înăl- 
țimea slavei tale. 


Cuvine-se cu adevărat să te fericim şi să te mărim pe tine, ceea ce eşti carte a 
rugăciunii întru care se scriu cererile credincioşilor spre înfăţişare Cuvântului. 


Bucură-te, braţul milei dumnezeieşti prin care ni se dau nouă, nevrednicilor, da- 
rurile cele prea slăvite ale Duhului, privighetoare a înălțimilor dumnezeieşti 
neapropiate nici serafimilor. Vrednică eşti de toată buna viersuire a Arhanghelilor, 
însă primeşte ca un gângurit de prunci întru cele duhovniceşti şi lauda noastră. 


Cuvine-se cu adevărat să te fericim şi să te mărim pe tine, ceea ce eşti scaunul cel 
prea înalt al Cuvântului împodobit cu toate pietrele strălucitoare ale virtuţilor. 


Bucură-te, Raiule al slavei întru care se odihnesc miresmele tuturor cântărilor înge- 
reşti ce laudă adâncimea nemăsurată a desăvârşirii tale. Vrednică eşti a primi 
stâlpările de gând ale Domniilor, ca Una ce stăpâneşti marginile lumii cu toiagul 


rugăciunii, însă nu zdrobi neputincioasele noastre cuvinte, ci ne întinde mână de 
ajutor întru necazuri. 


Cuvine-se cu adevărat să te fericim şi să te mărim pe tine, ceea ce eşti Maica cea 
mult milostivă a cetelor creştineşti, primind în braţele rugăciunii tale pe toţi cei 
trişti şi lepădaţi şi dobândind iertare pentru toţi cei împovăraţi de păcate. 


Bucură-te, izvorul mângâierii noastre, ce cu rugăciunile tale îndulceşti neputinţele 
noastre şi reverşi din destul mirul darurilor dumnezeieşti. Vrednică eşti de toată 
podoaba cântărilor Stăpâniilor, însă nu uita şi florile cele smerite ale laudelor noa- 
stre. 


Cuvine-se cu adevărat să te fericim şi să te mărim pe tine, ceea ce eşti Doamna 
Stăpâniilor şi lumina înţelepciunii heruvimilor, arătându-te ca o icoană prea 
minunată a darurilor Treimii. 


Bucură-te, că cu sfatul vieţii trimiţi în ajutorul nostru cete de îngeri ca să ne apere 
pe calea mântuirii de toată năvala potrivnicilor noştri nevăzuţi. Vrednică eşti a 
primi slujirea smerită a cetelor îngereşti, ca Una ce firea femeiască cea smerită ai 
ridicat-o la înălţime neajunsă nici de mintea serafimilor. Nu ne uita nici pe noi, cei 
ce cu cântări de laudă prăznuim mai înainte Adormirea ta cea prea cinstită. 


Cuvine-se cu adevărat să te fericim şi să te mărim pe tine, ceea ce eşti bucuria 
îngerilor şi nădejdea mântuirii oamenilor, podul suirii noastre către Dumnezeu. 


Bucură-te, imnul cel prea slăvit al doririi serafimilor şi lauda ce îndulceşte inimile 
muritorilor, icoana cea neapropiată a frumuseţii fecioriei. Vrednică eşti de ale 
îngerilor cunune de laudă, însă nu-ţi întoarce prea milostivă faţa ta nici dinspre 
glasul gândurilor noastre smerite. 


O, prea curată, prea binecuvântată, Maica Dumnezeului nostru primeşte aceste ne- 
vrednice cântări de laudă aduse din prisosul inimii şi adapă inima noastră otrăvită 
de amărăciunea patimilor cu dulceața cântărilor tale îngereşti, ca să aducem 
veşnică mulţumire şi laudă Treimii celei de viață Făcătoare, care a binevoit să ne 
strălucească nouă prin tine mulțimea darurilor Sale, căci Aceleia 1 Se cuvine slavă 
şi cinste totdeauna, acum şi pururea şi în vecii vecilor. Amin. 


Sursa: 


https://doxologia.ro/ceaslov/acatiste/acatist-la-icoana-maicii-domnului-axion- 
estinhttps://www.dervent.ro/rugaciuni.php?cID=cat-rugaciuni-acatiste&r1D=00082- 

Tot în această zi, pomenirea soborului Arhanghelului Gavriil din Adin 


Soborul şi praznicul Arhanghelului Gavriil a început a se face în Sfântul Munte al 
Athosului, la o chilie a Mănăstirii Pantocrator, ce se numeşte "Axion estin", la 
locul cel numit Adin. 


Și a început a se face din cauza minunii pe care o vom povesti acum: La Schitul 
Protatos ce se află lângă Careia, aproape de locul Mănăstirii Pantocrator, este o 
vale mare, care are multe chilii. Deci la una din chiliile acelea, ce era cinstită în 
numele Adormirii de Dumnezeu Născătoarei, locuia un ieromonah bătrân şi 
îmbunătățit, împreună cu un ascultător al său. Și fiindcă era obicei a se face 
priveghere în fiecare duminică la acest schit Protatos, între-una din sâmbete, seara, 
vrând să meargă bătrânul la priveghere, a zis ucenicului său: "Fiule, eu mă duc ca 
să ascult privegherea după obicei, iar tu rămâi la chilie şi precum vei putea citeşte- 
ți rânduiala ta" şi aşa s-a dus. 


După ce a trecut seara, iată că bate cineva în uşa chiliei; iar fratele a alergat şi a 
deschis şi a văzut că era un monah străin, necunoscut lui, care intrând a rămas în 
chilie în noaptea aceea. 


La vremea Utreniei sculându-se, au cântat amândoi rânduiala Utreniei. Și când au 
ajuns la "Ceea ce eşti mai cinstită..." monahul cel de loc cânta numai: "Ceea ce eşti 
mai cinstită decât heruvimii..." şi celelalte până la sfârşit, adică obişnuita şi vechea 
cântare a Sfântului Cosma, făcătorul de cântări. 


lar monahul cel străin făcea alt început al cântării, cântând aşa: "Cuvine-se cu 
adevărat să te fericim, Născătoare de Dumnezeu, cea pururea fericită şi prea 


nevinovată şi Maica Domnului nostru”. Apoi a împreunat şi: "Ceea ce eşti mai 
cinstită...", până în sfârşit. 


Auzind aceasta monahul cel de loc, s-a minunat şi a zis către cel ce se părea străin: 
Noi cântăm numai "Ceea ce eşti mai cinstită”, iar: "Cuvine-se cu adevărat..." 
niciodată n-am auzit, nici noi, nici cei mai dinainte de noi. Deci, te rog fă dragoste 
ŞI scrie-mi şi mie cântarea aceasta, pentru ca să o cânt şi eu Născătoarei de 
Dumnezeu"; iar acela răspunzând, a zis: "Adu-mi cerneală şi hârtie ca să scriu”. 


Şi cel de loc a zis: "Nu am nici cerneală, nici hârtie”. 


lar monahul cel ce se părea străin, i-a zis: "Adu-mi o lespede"; deci monahul 
alergând, a aflat lespedea şi i-a adus-o. 


Și luând-o străinul, a scris pe ea cu degetul său zisa cântare, adică: "Cuvine-se cu 
adevărat..." şi, o minune! atât de adânc s-au săpat literele pe lespedea aceea 
vârtoasă, ca şi cum s-ar fi scris în ceară moale. 


Apoi a zis fratelui: "De acum înainte, aşa să cântaţi şi voi ortodocşii” şi acestea 
zicând s-a făcut nevăzut. Căci era Sfântul înger, trimis de la Dumnezeu, ca să 
descopere cântarea aceasta îngerească şi care este preacuviincioasă Maicii lui 
Dumnezeu. 


ŞI mai vârtos a fost Arhanghelul Gavriil, precum se arată aceasta din titlul ce este 
deasupra; întru această zi adică: "Soborul Arhanghelului Gavriil în Adin"”. Căci 
părinţii de atunci făceau sobor, praznic şi liturghie în fiecare an la chilia Adin întru 
pomenirea minunii, cinstind şi mărind pe Arhanghelul Gavriil, care precum din 
început până în sfârşit a stat dumnezeiesc cântăreţ al Născătoarei de Dumnezeu şi 
hrănitor, slujitor şi vesel binevestitor al ei. Aşa a servit şi spre a descoperi cântarea 
aceasta a Maicii lui Dumnezeu, căci numai lui i se cuvine această slujbă. 


După ce a venit bătrânul de la priveghere şi a intrat în chilie, a început ascultătorul 
lui a cânta: "Cuvine-se cu adevărat...", după cum îngerul îi poruncise şi a arătat 
bătrânului său şi lespedea cu îngerească scrisoare săpată. lar el, acestea auzind şi 
văzând, a rămas uimit de această minune. Deci luând amândoi lespedea aceea 
scrisă de înger, au mers la Protatos şi au arătat-o la cel mai întâi al Sfântului Munte 
şi la ceilalți bătrâni ai obştescului Sinod, povestindu-le toate cele ce se făcuseră. 


lar ei au slăvit cu un glas pe Dumnezeu şi au mulţumit Doamnei noastre de 
Dumnezeu Născătoarei, pentru această prea mărită minune. 


ŞI îndată au trimis lespedea în Constantinopol, la patriarhul şi la împăratul, 
însemnându-le prin scrisori toată cuprinderea acestei minuni ce s-a făcut. De atunci 
cântarea aceasta îngerească s-a dat în toată lumea ca să se cânte Maicii lui 
Dumnezeu, de către toţi ortodocşii. 


lar sfânta icoană a Născătoarei de Dumnezeu ce se afla în biserica chiliei aceleia, 
în care s-a făcut această minune, a fost adusă de către părinții Sfântului Munte în 
biserica Protatos şi acolo se află până astăzi, aşezată în Sfântul altar deasupra 
sfințitului scaun cel de sus. Pentru că înaintea icoanei acesteia s-a cântat întâi de 
către Arhanghelul Gavriil cântarea aceasta. lar chilia aceea, a început a se numi: 
"Axion estin”, adică "Cuvine-se cu adevărat..." şi valea aceea, în care se află chilia, 
se numeşte de către toți până astăzi, Adin, care însemnează "a cânta" sau "cântare". 


Pentru că în acesta s-a cântat întâi cântarea aceasta îngerească Maicii lui 
Dumnezeu. 


Icoana „Axion estin" (Vrednică eşti) a Maicii Domnului 


Icoana „Axion estin" a Maicii Domnului este pomenită în ziua de 11 iunie, când se 
comemorează minunea apariţiei Arhanghelului Gavriil, cu completarea rugăciunii 
„Ceea ce eşti mai cinstită...". Locul minunii a fost lângă schitul Protaton, în 
apropiere de mânăstirea Pantocratorului, în chilia unui călugăr şi a ucenicului său, 
la 11 iunie 982. 


După această minune, Icoana a fost transferată în biserica Protaton. Chiar şi chilia 
unde a avut loc vizita Arhanghelului a primit numele „Axion estin". Piatra pe care 
a scris Arhanghelul ca pe hârtie s-a păstrat şi a fost dusă prin hotărârea Patriarhiei 
de Constantinopol în palatul imperial „Sfântul Ştefan". 


Sfântul Cosma melodul (14 oct.) alcătuise în anul 720 rugăciunea „Ceea ce eşti 
mai cinstită..." - , intrată rapid în cult. Arhanghelul Gavriil a fost cel prin care 
Dumnezeu a binevoit să o completeze, care s-a arătat în chip de călugăr ucenicului 
din Athos. 


Icoana în faţa căreia s-au rugat împreună ucenicul şi Arhanghelul era de tip 
Eleousa, care pe parcursul rugăciunii şi o vreme după aceea, a strălucit cu lumină 
nepământească. 


Gavriil Arhanghelul a fost primul care a rostit (sau a cântat) „Cuvine-se cu 
adevărat să te fericim pe tine, Născătoare de Dumnezeu, cea pururea fericită şi prea 
nevinovată şi Maica Dumnezeului nostru", urmând abia apoi „Ceea ce eşti mai 
cinstită decât heruvimii şi mai mărită fără de asemănare decât serafimii, care fără 
stricăciune pe Dumnezeu Cuvântul L-ai născut, pe tine cea cu adevărat Născătoare 
de Dumnezeu te mărim". 


Minunea nu e lucru de mirare, pentru că „se cuvenea"... o rugăciune de prea 
cinstire a Maicii Domnului, alcătuită şi de îngeri şi de sfinţi, pentru Împărăteasa 
îngerilor, cea fără de asemănare între sfinți. 


Cuvintele de înger s-au imprimat în inima ucenicului care le-a dorit scrise spre 
păstrare. Se cunoaşte că în acest fel s-a arătat cine era călugărul venit în chilie, la 
privegherea de noapte, căci Gavriil Arhanghelul a scris cu degetul pe o țiglă (după 
alte surse, pe o piatră), cuvintele de completare. 


De-acolo, rugăciunea s-a răspândit în forma completă, în toată Ortodoxia, după 
îndemnul mesagerului ceresc. 


Mai mult, imnul „Cuvine-se cu adevărat" a fost introdus la puţin timp după minune 


în cadrul Sfintei Liturghii, imediat după sfințirea darurilor de Pâine şi Vin. Auzim 
acum, înaintea Mântuitorului prezent prin Sfintele Daruri, cum se aduce laudă 
Maicii Acestuia, Theotokos... prin guri de oameni şi glasuri îngereşti. 


Icoana din chilia ucenicului athonit a fost mutată îndată la Karyes. 


Şi ea, pe lângă "ţiglă", era o mărturie a minunii petrecute. Apoi, răspândită (mai 
ales în Rusia) prin multe copii, a primit numele de „Axion estin” după numele 
rugăciunii, fiind extrem de îndrăgită şi iubită. 


Icoana mai este pomenită împreună cu soborul Sfântului Arhanghel Gavriil, în ziua 
de 13 iulie. 


Rugăciunea "'Cuvine-se cu adevărat" 


"Cuvine-se cu adevărat să te fericim, Născătoare de Dumnezeu, cea pururea fericită 
și prea nevinovată și Maica Dumnezeului nostru. Ceea ce ești mai cinstită decât 
heruvimii și mai mărită fără de asemănare decât serafimii, care fără stricăciune pe 
Dumnezeu Cuvântul ai născut, pe tine, cea cu adevărat Născătoare de Dumnezeu, 
te mărim". 


Ieromonahul Iustin Simonopetritul - Axion Estin - Icoana făcătoare de minuni 
de la Protaton 

Icoana făcătoare de minuni a Maicii Domnului “Axion Estin” de la Biserica 
Protaton, Karyes, Sfântul Munte Athos 


Icoana şi istoria ei 


În Biserica străveche Protaton, în Sfântul Altar, se află aşezată într-o strană, în 
locul Tronului de sus, cinstita şi făcătoarea de minuni Icoană a Preasfintei 
Născătoarei de Dumnezeu, care se numeşte „Axion estin”. Se numeşte astfel, 
pentru că înaintea acestei Icoane s-a cântat pentru prima dată de către Arhanghelul 
Gavriil această cunoscută cântare. „Această venerabilă şi sfântă Icoană din vremuri 
străvechi a constituit fala Kareilor, slava Protaton-ului, acoperământul şi 


ocrotitoarea chiliilor din jur”, dar şi slava, lauda şi ocrotitoarea întregului Sfânt 
Munte. 


Istoria Icoanei a scris-o, în 1548, Protosul Sfântului Munte, ieromonahul Serafim, 
care se distingea prin virtute, înţelepciune, cultură şi neagoniseală. Ca Protos 
conducea Sfântul Munte cu dreptate şi înţelepciune evanghelică. A fost stareţul 
Sfântului Dionisie din Olimp, în perioada când acela trăia în Karyes şi era legat 
printr-o prietenie strânsă cu Cuviosul Teofil, izvorâtorul de mir, care în acea vreme 
se nevoia în Kapsala vecină. A ajutat cu bani la înnoirea chiliei Sfântului Teofil şi 
a zidit din temelie pridvorul Protaton-ului. 

Această istorie a fost publicată pentru prima dată în Noul Martirologhion al 
Sfântului Nicodim Aghioritul, de unde s-a republicat de mai multe ori. 
Însemnătatea textului, acrivia lui în privinţa istorisirii şi eleganța lui ne silesc s-o 
publicăm aşa cum este acolo. 


„A lui Serafim Protosul, memoriul despre minunea care s-a săvârşit de Arhan- 
ghelul Gavriil în Sfântul Munte al Athonului; adică despre cântarea îngerească 
AXION ESTIN. 


Lângă Schitul Protaton-ului, care se află în Karyes, acolo aproape, pe moşia 


Sfintei Mănăstiri Pantocrator, este o vale mare, care are diferite chilii. În una din 
aceste chilii, închinată Adormirii Stăpânei noastre Născătoarei de Dumnezeu, 
locuieşte un ieromonah bătrân şi virtuos împreună cu un ucenic. Deoarece nu era 
obiceiul ca în fiecare Duminică să se facă priveghere în mai sus-amintitul Schit al 
Protaton-ului, într-o Sâmbătă seara, voind bătrânul să meargă la o priveghere, îi 
spune ucenicului său: 


- Fiule, eu voi merge la priveghere, după obicei, iar tu rămâi la chilie şi citeşte-ţi 
după putere pravila ta. 


Și astfel a plecat. Dar încă nu se înserase că, iată, bate cineva la usa chiliei. 
Atunci fratele a mers în grabă şi deschizând uşa, vede un monah străin care, 
intrând, a rămas în chilie în acea noapte. 


La vremea Utreniei sculându-se, au cântat amândoi Slujba. Când au ajuns la Ceea 
ce eşti mai cinstită, monahul chiliei a cântat numai «Ceea ce eşti mai cinstită decât 
Heruvimii...» până la sfârşit, adică obișnuita şi vechea cântare a Sfântului Cosma, 
făcătorul de canoane. 


Însă acel monah străin, făcând un alt început al cântării, a cântat astfel: «Cuvine- 
se cu adevărat să te fericim pe tine, Născătoare de Dumnezeu, cea pururea fericită 
şi prea nevinovată şi Maica Dumnezeului nostru». Apoi a cântat şi “Ceea ce eşti 
mai cinstită ” până la sfârşit. 


Auzind acestea monahul gazdă, s-a minunat şi a spus părutului străin: 

- Noi cântăm numai «Ceea ce eşti mai cinstită», iar de «Cuvine-se cu adevărat» 
niciodată nu am auzit, nici noi, nici cei de dinaintea noastră. Dar te rog, fă 
dragoste şi scrie-mi şi mie această cântare, ca să o cânt şi eu Preasfintei 
Născătoarei de Dumnezeu! 


- Adu-mi cerneală şi hârtie, ca s-o scriu, i-a spus monahul străin. 
- Dar nu am nici cerneală, nici hârtie, i-a răspuns cel de casă. 
- Atunci, adu-mi o lespede de piatră, i-a spus părutul străin. 


Monahul alergând a aflat o lespede de piatră şi i-a adus-o. Străinul luând-o, a 
scris pe ea cu degetul său cântarea mai sus-zisă: «Cuvine-se cu adevărat». Şi - o, 
minune! - atât de adânc s-au întipărit literele în lespedea cea tare, de parcă ar fi 
fost scrise pe lut moale. 


Apoi îi spune fratelui: 
- De astăzi înainte astfel să cântaţi şi voi şi toţi ortodocşii. 


Și spunând acestea, s-a făcut nevăzut. Acela a fost Ingerul Domnului, trimis ca să 
ne descopere această cântare îngerească şi Maicii lui Dumnezeu cuviincioasă. 
Dar, mai degrabă, a fost Arhanghelul Gavriil, aşa cum s-a spus la început. 


După ce starețul a venit de la priveghere şi a intrat în chilie, ucenicul său a 
început să cânte Cuvine-se cu adevărat, aşa cum îi poruncise Îngerul, după care i- 
a arătat stareţului şi lespedea de piatră cu versurile cântării încrustate în ea de 
către Înger. Starețul, auzind şi văzând acestea, a rămas uimit de acest lucru 
minunat. 


Şi luând amândoi acea lespede de piatră scrisă de Înger, au mers la Protaton şi au 
arătat-o Protosului Sfântului Munte şi celorlalți bătrâni ai Sinaxei obşteşti, 
povestindu-le toate cele întâmplate. Aceştia slăvind într-un glas pe Dumnezeu şi 
mulțumind Stăpânei noastre, Născătoarea de Dumnezeu, pentru acest lucru 


minunat, au trimis degrab piatra la Constantinopol, la Patriarh şi la împărat, 
înştiințându-i prin scrisoare despre toată istoria acestui fapt minunat. 


De atunci această cântare îngerească s-a răspândit în toată lumea, pentru a fi 
cântată Maicii lui Dumnezeu de către toţi ortodocşii. lar sfânta Icoană a Preasfintei 
Născătoarei de Dumnezeu, care se afla în biserica acelei chilii, unde a avut loc 
minunea, a fost adusă de către Părinţii Sfântului Munte în Biserica Protaton-ului. 
Și în ea se află până astăzi, aşezată deasupra Tronului de sus, înlăuntrul Sfântului 
Altar, deoarece înaintea acestei icoane s-a cântat mai întâi de către Înger această 
cântare. lar acea chilie a primit numele de Axion estin. Și valea, în care se află acea 
chilie, se numeşte de către toți până astăzi «Adin» (aşa a se cânta), pentru că aici s- 
a cântat mai întâi această cântare îngerească şi Maicii lui Dumnezeu cuviincioasă.” 
Sfântul Nicodim Aghioritul continuă: „Că această minune este foarte veche şi că 
Îngerul care s-a arătat a fost Arhanghelul Gavriil, se arată şi în Mineiele tipărite, 
în unsprezece zile ale lunii iunie, astfel: „În această zi Soborul Arhanghelului 
Gavriil din Adin ”. Datorită faptului că în unsprezece zile ale lui iunie s-a săvârşit 
acest lucru minunat, părinţii de atunci săvârşeau sobor şi Liturghie în fiecare an, 
în valea mai Sus-zisă, supranumită Adin, în amintirea minunii, cinstind şi slăvind 
pe Arhanghelul Gavriil, care, de la început până la sfârşit, a fost dumnezeiescul 
lăudător al Născătoarei de Dumnezeu, precum şi hrânitorul, slujitorul şi bine- 
vestitorul ei cel aducător de bucurie. Astfel el a slujit şi la descoperirea acestei 
cântări închinate Maicii lui Dumnezeu, ca singurul întru toate potrivit acestei 
Slujiri. 


Și precum demult Dumnezeu, Stăpânul tuturor, a dat cele zece porunci evreilor 
scrise cu degetul Său pe două lespezi de piatră, tot astfel şi acum mai-marele 
Îngerilor lui Dumnezeu a dat tuturor ortodocșilor cea mai dulce şi mai iubită 
cântare a Maicii lui Dumnezeu, scrisă pe lespede de piatră cu degetul său 
îngeresc. 


„Vezi şi cum S-a împlinit proorocia dumnezeiescului Gavriil, despre care a spus, 
că această cântare o vor cânta toţi ortodocşii. Şi atât de dorită s-a făcut tuturor 
ortodocşilor această cântare alcătuită de Înger, încât chiar şi copii cei mici ai 
creştinilor, o ştiu şi o cântă astăzi cu mare glas, cu mare bucurie a inimilor lor, 
spre slava Născătoarei de Dumnezeu, pentru ale cărei mijlociri să ne învrednicim 
de Împărăţia Cerurilor”. Amin. 


Timpul exact al arătării Îngerului 


Pentru determinarea timpului acestei arătări îngereşti suntem călăuziți de două 
elemente importante: 


a) În Slujba tipărită a Icoanei „Axion estin” se spune: „Prezenta minune s-a 
săvârşit în timpul împărăției lui Vasilie şi Constantin, fraţi buni, numiţi 
Porfirogeniți, fiii lui Romano cel nou, în anul 980, patriarh fiind Nicolae IV 
Hrisovergos, în anul de la facerea lumii 6490. Însă anul acesta corespunde cu anul 
mântuirii 982, iar nu cu 980. Împărații care sunt pomeniţi sunt Vasilie II 
Bulgaroctonul (976-1025) şi Constantin VIII (1025-1028). 


b) În memoriul de mai sus se spune că minunea a avut loc într-o zi de Duminică şi 
că în Mineiele vechi Soborul Arhanghelului Gavriil din Adin este consemnat la 11 
iunie. Deoarece, aşa cum se vede, la 1l iunie s-a săvârşit această minune, atunci 
trebuie căutat la anul 982, când 11 iunie a căzut într-o zi de Duminică. 


Compunerea cântării şi întrebuinţarea ei liturgică 


Cântarea închinată Maicii lui Dumnezeu „Cuvine-se cu adevărat” este compusă din 
două cântări deosebite. 


Din pre-cântarea arătată de Înger: „Cuvine-se cu adevărat să te fericim, Născătoare 
de Dumnezeu, cea pururea fericită şi prea nevinovată şi Maica Dumnezeului 
nostru” şi din irmosul cântării 9 a Canonului din Vinerea Mare: „Ceea ce eşti mai 
cinstită decât Heruvimii şi mai slăvită fără de asemănare decât Serafimii, care fără 
stricăciune pe Dumnezeu Cuvântul ai născut, pe tine cea cu adevărat Născătoare de 
Dumnezeu, te mărim”, cântare alcătuită de Sfântul Cosma, făcătorul de Canoane 
(sec. VIII). 


Începând cu sfârşitul secolului X, cântarea a intrat în cultul liturgic şi se cânta la 
Liturghia dumnezeiescului loan Gură de Aur, în orice zi se săvârşeşte ea, după 
ecfonisul „Mai ales pentru Preasfânta, Curata...”, de către strana de rând, pe glasul 
pe care s-a cântat Heruvicul. Desigur sunt cazuri când ea „se lasă” şi se cântă 
altceva în locul ei. 


Cântarea se cântă, de asemenea, la Utrenie şi la cele două Paraclise ale Născătoarei 
de Dumnezeu şi se rosteşte la Rugăciunile mesei şi la Pavecerniţa mică. 


Potrivit cu tradiția athonită locală, Arhanghelul Gavriil a cântat această cântare pe 
glasul II. 


Slujba Icoanei „Axion estin” 


Slujba completă a Icoanei „Axion estin” a fost alcătuită de învățatul ierodiacon 
Benedict de la Mănăstirea rusească, „din evlavie pentru Stăpâna Născătoarea de 
Dumnezeu, la cererea Eclesiarhilor Protaton-ului, în anul 1838”. 


A fost tipărită de patru ori în Atena (1854, 1857, 1890, 1971) şi o dată în Karyes, 
Sfântul Munte Athos (1924). Traducerea în slavonă a fost tipărită de două ori, o 
dată în Constantinopol (1861) şi o dată în Tesalonic (1910). 


Canonul este alcătuit pe glasul IV: „Deschide-voi gura mea”. În locul sinaxarului 
este pus memoriul Protosului Serafim. Slavele care au fost puse pe note „au fost 
copiate cu mâna de către Monahul Averchie, reprezentantul Sfintei Mănăstiri 
Xenofont, în anul 1923”. 


Procesiunea cu Sfânta Icoană 


A doua zi de Paşti, la Biserica Protaton, se săvârşeşte Dumnezeiasca Liturghie 
praznicală, după care urmează măreaţa procesiune cu Icoana făcătoare de minuni în 
hotarele schitului Kareilor, „cu prapuri şi dumnezeieşti icoane, cu preoți şi diaconi 
ce poartă lumânări aprinse, cu sfeşnice şi cu toată mulțimea de monahi, cântând 
troparele izvorâtoare de miere şi vesele ale strălucitului Paraclis, ce se cântă de 
obicei în aceste locuri ”. 


Procesiunea cu Icoana se face „pentru dragostea noastră, adică pentru a ni se 
sfinți casele noastre, de a ni se binecuvânta roadele noastre, pentru a alunga orice 
insectă vătămătoare din grădinile, viile şi copacii noştri şi în Sfârşit, pentru a 
curăța aerul de orice substanțe vătămătoare şi astfel să-l facă potrivit pentru 
sănătatea trupurilor noastre”. 


La procesiune participă arhiereul, Sfânta Epistasie, autorităţile politice şi mulțime 
de lume, care vine din diferite părti ale Muntelui, de la mănăstiri, schituri şi mai 
ales de la chiliile din jurul Karyesului, arătând prin aceasta fierbintea evlavie şi 
respectul faţă de Ocrotitoarea de obşte, străjuitoarea şi păzitoarea acestui loc sfânt, 
Stăpâna noastră de Dumnezeu Născătoarea. Înainte de război, numărul oamenilor 
care participau la procesiune trecea de două mii. 


Traseul procesiunii este stabilit încă din cele mai vechi timpuri, iar în Tipicul ei 
este descrisă cu lux de amănunte. In diferitele opriri ale procesiunii se rostesc 


diferite ecfonise şi rugăciuni pentru îndepărtarea bolilor şi epidemiilor care se 
apropie de oameni, de plante şi de copaci, precum şi animale. 


Tipicul este scris pe trei manuscrise, care se păstrează în biblioteca Protaton-ului. 
Primul a fost scris în 1908. În acesta se arată că procesiunea începe de la Biserica 
Protaton-ului şi urmează traseul: conacul iviritic, Turnul lui Makri, Mănăstirea 
Cutlomusiu — unde o primeşte egumenul şi preoţii îmbrăcaţi în veşminte - Turnul 
lui Ravduh, Mănăstirea lui Alipie, Crucea lui Hrisostom, Crucea Sfântului Ştefan, 
Crucea de mai sus a duhovnicului Sava, Crucea lui Karpoulis şi a lui Psaras, 
Crucea Sfântului Antonie cel mare şi a Sfântului Vasilie, Crucea Zografului, 
Mănăstirea Sfântului Sava la turn, conacul Xiropotamului şi iarăşi în marea 
biserică a Protaton-ului. 


Al doilea a fost scris în anul 1851 de către cunoscutul pictor şi eclesiarh al 
Protaton-ului, ierom. Macarie Galatsianos. 


Al treilea a fost scris în 1913 şi este realitate o copie a celui de mai înainte. 


În ultimele două Tipice au fost adăugate încă câteva opriri ale procesiunii cu 
respectivele  ecfonise: conacul  Pantocratorului, Crucea Schitului Sfântului 
Panteleimon, conacul Mănăstirii Sfântului Pavel, conacul Rusikonului şi „sediul de 
obşte al Epistaţilor”. (Procesiunea) nu trece însă pe la Turnul lui Makri, iar Crucea 
lui Kaproulis este pomenită drept Crucea Chioşcului. 


Toţi monahii doresc ca Icoana izvorâtoare de Har să treacă pe lângă chiliile lor, 
care să fie binecuvântate cu trecerea ei. La fiecare chilie se citeşte Evanghelia 
corespunzătoare şi se cântă troparul Sfântului chiliei respective. 


Procesiunea continuă să se săvârşească neîntrerupt până astăzi, în ciuda drumului 
de multe ceasuri pe care îl fac monahii şi mirenii cinstind Harul ei şi cerând 
binecuvântarea ei. În anii de demult, după ce se întorceau de la procesiune, după 
săvârşirea Vecerniei, mergeau cu toţii „sus la Catehumene (locul unde în vechime 
stăteau catehumenii) şi acolo, fiind pregătită masa, se ospătau toţi fraţii care 
participau la procesiune, făcându-se bucurie şi mângâiere mare”. 


Minunile Icoanei în timpul procesiunii 


In Tipicele de mai sus sunt pomenite şi următoarele semne minunate pe care le-a 
arătat Dumnezeu: 


În anul 1508 monahii de la Chilia Sfântului Ştefan a Mănăstirii Dionisiu, în vremea 
procesiunii au părăsit chilia, s-au ascuns şi nu au vrut să primească Icoana 
Născătoarei de Dumnezeu; nici pe monahii ce participaseră la procesiune nu i-au 
băgat în seamă. Însă în aceeaşi noapte o ploaie puternică cu grindină a stricat cu 
totul viile, copacii şi grădina lor, în timp ce ale vecinilor lor au rămas „întregi şi 
nevătămate”. Monahii, conştientizând păcatul lor, au alergat la Mănăstirea 
Dionisiu şi au vestit întâmplarea Sfântului Nifon, patriarhul Constantinopolului, 
care se afla atunci acolo. Acela i-a pedepsit după cum se cuvenea, iar în al doilea 
an au primit cu cinste Icoana şi i-au tratat cum se cuvine pe monahi. Apoi căzând 
la pământ şi-au cerut iertare pentru purtarea lor din anul trecut. 


Și monahii Mănăstirii Cutlumus de două ori nu au luat parte la procesiune, 
spunând că „noi avem mănăstire mare şi se cuvine să facem procesiune separată, 
precum fac şi celelalte mănăstiri şi nu vom ţine această tradiţie veche a Părinților”. 
Și „îndată mânia lui Dumnezeu a venit peste ei”. Prima oară, cei de alt neam le-au 
ars corabia mănăstirii şi portul, iar a două oară, trapeza de curând zidită a 
mănăstirii împreună cu alte zidiri au căzut „deodată ca zidurile lerihonului”. 


Icoana şi neamul grecesc 


La 3 octombrie 1913 monahii athoniți, după ce au săvârşit rugăciune cu priveghere 
de toată noaptea, au întocmit Rezoluţia monumentală „a veşnicei şi nedespărțitei 
uniri cu Mama Grecia”, care a fost semnată de egumenii şi proestoşii mănăstirilor, 
după ce mai întâi au făcut câte trei metanii înaintea „celei mai renumite” icoane din 
Sfântul Munte şi sărutând cu profundă emoție şi lacrimi pe Preacurata Stăpână şi 
ocrotitoarea Athonului. Acest document a fost transcris şi ştampilat de Chinotiţă şi 
de mănăstiri, după care un exemplar a fost trimis regelui Constantin, „urmaşul 
pururea fericiţilor Împărați, întemeietorii Sfintelor Mănăstiri”, iar alte exemplare la 
Marea Biserică a lui Hristos (Constantinopol), la toate guvernele statelor ortodoxe 
şi la membrii „Conferinţei Ambasadorilor din Londra”. 


Icoana „Axion estin” a fost tipărită şi pe declaraţiile oficiale ale împrumutului 
athonit din 1931, în urma nepreţuitului prinos oferit de mănăstiri, prin donarea 
celei mai mari părți ale metoacelor lor pentru reabilitarea celor săraci şi a celor 
refugiaţi în urma catastrofei din Asia mică. 


În 1963, cu pretextul sărbătorii oficiale al mileniului Sfântului Munte, cinstita 
Icoană, în urma hotărârii Sfintei Chinotite şi însoțită de mai mulţi mitropoliți, 
politicieni şi oficialități militare, a reprezentanţilor mănăstirilor, a slujitorilor 
Protaton-ului etc., a fost dusă la Atena, unde a fost primită cu onoruri deosebite, cu 


profundă evlavie şi emoție. Mulţime de credincioşi din capitală au avut astfel 
ocazia să se închine la cinstita şi străvechea Icoană, care pentru prima oară ieşea 
din sfântul ei leagăn. 


In Biserica Protaton se săvârşesc zi şi noapte slujbe şi se continuă neîntrerupt 
paraclisele şi rugăciunile monahilor către Icoana Născătoarei de Dumnezeu din 
Karyies. 


Evlavioşii creştini din Grecia şi din străinătate trimit numele lor pentru a fi 
pomenite la Liturghii. Marele număr de închinători, care zilnic vin în Karyes, 
primesc binecuvântarea Icoanei de la Protaton. Multe editări ale memoriului şi ale 
slujbei, mulțimea reproducerilor şi mai ales minunata răspândire a cântării „Axion 
estin” predată de Înger, au făcut ca Icoana să fie cunoscută în întreaga lume. 


Biserica Protaton, Turnul clopotniţei şi clădirea sfintei Chinotite 


Biserica Protaton, Karyes 


ie mi „“Pu. 
Procesiune cu Icoana făcătoare de minuni a Maicii Domnului „Axion Estin”, 
1913 


Icoana făcătoare de minuni a Maicii Domnului „Axion Estin” la Tesalonic, cu 
ocazia serbării centenarului eliberării oraşului de sub jugul otoman, octombrie 
2012 


(Sursa: Ieromonahul Iustin Simonopetritul, „Axion estin” — Icoana făcătoare de 
minuni de la Protaton. Traducere din greacă de lerom. Ștefan Nuţescu.) 


Arhimandritul Emilianos Simonopetritul - Maica Domnului din icoana 
„Axion Estin” 


Se plimbă Împărăteasa pe drumuri - de aceea o şi scoatem în procesiune din 
Sfântul Munte - şi vede, ascultă, se înțelege cu noi, ne inspiră. Dar în primul rând 
se înțelege cu Fiul ei și Dumnezeul ei. Pe măsură ce înaintează procesiunea, noi nu 
înțelegem câte spune cu tăcerea ei Fiului ei. Îi spune: „La aminte la acesta, pe aceea 
nu 0 uita, pe acesta vezi-l ce trage, Fiul meu şi Dumnezeul meu, de aceea vreau să- 
i îndeplinești cererile lui”. Preasfânta din icoana „Axion Estin” poate să fie Prea- 
sfânta Sfântului Munte, dar este, în același timp, frate, și Preasfânta ta! 


ie se ste 


Din clipa în care Preasfânta L-a zămislit pe Dumnezeu-Omul, Hristos, L-a închis 
în pântecele ei şi a cuprins în ființa ei întreaga dumnezeire şi întreaga fire 
muritoare. Având totuşi pe Dumnezeu întreg şi întreaga fire omenească, ea poate, 
pe de o parte, să ne dăruiască pe noi lui Dumnezeu și să ne unească cu EI, pe de 
altă parte, să ni-L dăruiască nouă pe Dumnezeu. Vedeţi ce înseamnă icoana Maicii 
Domnului? 


Cele spuse mai sus arată că acoperământul şi ocrotirea Maicii Domnului sunt 
asupra Sfântului Munte, dar ele nu se limitează acolo. Dimpotrivă, se transmit 
asupra întregii omeniri, întregii lumi. Icoana ei ne face simțită prezenţa ei, dar în 
acelaşi timp ni-L face prezent şi pe Fiul ei Dumnezeu şi Om. 


În Sfântul Munte, icoana Axion estin stă pe tron, cu toate acestea, ochii Preasfintei 
veghează asupra întregii lumi și acolo prezenţa ei devine în mod special simțită, 
tangibilă personal. Şi acolo unde este prezenţa ei, acolo este prezent şi Fiul ei. 
Ocrotirea Preasfintei îmbrățișează pe orice om. Simţim marea însemnătate a tainei 
acestei icoane pentru viaţa noastră. Preacurata din Sfântul Munte lucrează cu 
fiecare om. Așa cum Dumnezeu în Sfânta Euharistie se află spaţial nedespărțit, 
fiindcă este Dumnezeu, dar se împarte la toți oamenii, la fel şi Preasfânta noastră 
este una, dar prin icoana ei prezentă se oferă şi se împarte în viaţa tuturor 
ortodocșilor. Toţi devenim părtași ai harului, toţi Îl dobândim pe Dumnezeu, toţi ne 
bucurăm de darurile Fiului Preasfintei. 


În istoria Sfântului Munte de multe ori Preasfânta s-a arătat înaintea monahilor, 
plină de viaţă, dragoste, plină de milă revărsată către oameni. Şi ce nu face 
Preasfânta? Unora le arată drumul, cu alţii călătorește împreună, alteori intervine 
când unii sunt în primejdii, altora le dă plată şi pe alții îi amenință, când nu sunt 
buni slujitori. O văd rugându-se, plângând, ba încă slujind la masă, atunci când este 
nevoie. Preasfânta se face slujitoarea noastră şi ne slujeşte și în nevoile noastre mai 
lumești și mai omenești. Dacă Preasfânta îi ajută pe monahi, care sunt fără grijă, nu 
au probleme, nu au nelinişte, nu au greutăţi în viaţa lor duhovnicească şi comu- 
nitară, mult mai mult îi ajută pe mireni, care trăiesc părăsirea, durerea, boala, ne- 
voile zilnice. Astfel, Preasfânta din icoana Axion estin poate să fie Preasfânta 
Sfântului Munte, dar este, în același timp, frate, şi Preasfânta ta! Transmite sfințire 
şi pace, schimbă lumea, timpul și spațiul, sfințește casele, binecuvântează roadele, 
aerul, pământul, tot ceea ce avem. 


Dar pentru ce facem procesiuni cu icoana ei? Fiindcă aceasta este plimbarea 
Stăpânei în teritoriul ei, vizita Împărătesei în palatul ei, cu scopul de a-l sfinţi. Se 
plimbă Împărăteasa pe drumuri - de aceea o şi scoatem din Sfântul Munte - și vede, 
ascultă, se înțelege cu noi, ne inspiră. Dar în primul rând se înţelege cu Fiul ei și 
Dumnezeul ei. Pe măsură ce înaintează procesiunea, noi nu înţelegem câte spune 
cu tăcerea ei Fiului ei. Îi spune: la aminte la acesta, pe aceea nu o uita, pe acesta 
vezi-l ce trage, Fiul meu şi Dumnezeul meu, de aceea vreau să-i îndeplinești 
cererile lui... Maica se înțelege cu Fiul ei şi cu Părintele și Dumnezeul nostru. Cât 
este de tăcută și de liniştită şi demnă! Pe cât de împodobită şi slăvită este, pe atât 
de mare şi stăpânească este ocrotirea pe care ne-o dă. Marea ei tăcere creşte 
credinţa noastră şi întăreşte rugăciunile noastre. Preasfânta este smerită în slava ei, 
fiindcă a biruit stricăciunea şi moartea, este palatul luminii celei neapropiate. 


Preasfânta face lucrătoare rugăciunea Sfântului Munte, care este zi și noapte și 
lucrează taina izbăvirii, descoperă întruparea Cuvântului înlăuntrul nostru și ne 


inițiază în tainele cerului şi ale pământului. Cu Preasfânta, noi, păcătoşii, nepu- 
tinc10și1, pătimaşii, ne bucurăm de dumnezeieştile daruri, fiindcă ea este stâlpul cel 
însuflețit al rugăciunii întregii Biserici. Preasfânta îi eliberează încă şi pe cei 
osândiţi, îndumnezeieşte omul și ia cu sine toată făptura să se închine lui Dum- 
nezeu. De aceea a ieșit şi a vizitat lumea. 


A trecut Preasfânta şi ne-a adunat pe noi pe toţi în jurul ei, bărbaţi şi femei, mici și 
mari, săraci şi bogați, înţelepţi și neînțelepți. Unuia 1-a dat putere, altuia sfinţenie, 
altora le-a arătat cele nearătate şi cele ascunse ale înţelepciunii lui Dumnezeu. 
leşind în lume, a arătat cugetul profund religios al sufletului elen şi credința 
poporului nostru în Dumnezeu, lucru de care suntem toţi mândri. Acest popor şi 
când se preface că nu crede, şi când îi este rușine să-şi exprime credinţa lui, în 
realitate nu Îl înlocuieşte pe Dumnezeu cu nici un idol, ci preferă pe Fiul 
Preasfintei Născătoarei de Dumnezeu. Ea ne vede pe noi, pe toți, şi înțelege toate. 
Și-a desfăcut acoperământul pe care îl purta şi l-a întins peste tot poporul. A unit 
strigătele inimilor noastre cu rugăciunile părinților aghioriţi, care constituie curtea 
Împărătesei a toate. 


Să devenim și noi îngeri și deopotrivă cu îngerii, precum Gavriil care a fost 
învrednicit să cânte Axion estin (Cuvine-se cu adevărat...), şi astfel icoana a primit 
numele Axion estin. Să o lăudăm şi noi pe Preasfânta Născătoare de Dumnezeu cu 
slavoslovia ei! 


Traducere și adaptare: Laura Enache 


(Arhimandritul  Emilianos Simonopetritul, Cuvinte praznicale mistagogice, 
Editura Indiktos, Atena, 2014) 


Adrian Dobreanu - Descoperire îngerească la icoana Fecioarei: Imnul Maicii 
Domnului „Axion Estin“ 


Icoana Maicii Domnului "Axion Estin” se află în Biserica Protaton, Careia, în 
Chilia "Adormirea Maicii Domnului", aşezată lângă Schitul "Sfântul Andrei". Până 
spre sfârşitul secolului al X-lea, aceasta era aşezată într-o chilie, numită astăzi 
"Axion Estin”. Pe lângă lucrarea acesteia într-un deosebit şi duhovnicesc stil, 
icoana este minunată prin descoperirea rugăciunii "Cuvine-se cu adevărat". 


În anul 980, un ucenic se ruga în faţa icoanei cu rugăciunea "Ceea ce eşti mai 
cinstită decât heruvimii şi mai mărită fără de asemănare decât serafimii, care fără 
stricăciune pe Dumnezeu Cuvântul ai născut, pe tine cea cu adevărat Născătoare de 
Dumnezeu te mărim". 


Ucenicul se afla singur în chilie, bătrânul său fiind plecat la o priveghere în 
Biserica Protaton. În acel moment, a apărut Sfântul Arhanghel Gavriil, în chipul 
unui călugăr pelerin. Ucenicul l-a poftit în chilie şi au început amândoi să oficieze 
slujba Utreniei. Ajungând la cântarea a noua a Canoanelor, ucenicul cânta simplu 
"Ceea ce eşti mai cinstită", cântare păstrată de la Sfântul Cosma Melodul, făcătorul 
de cântări. 


Călugărul a cântat astfel cântarea: "Cuvine-se cu adevărat să te fericim pe tine 
Născătoare de Dumnezeu, cea pururea fericită şi prea nevinovată şi maica 
Dumnezeului nostru", la care a adăugat rugăciunea pe care deja o ştia şi ucenicul, 
"Ceea ce eşti mai cinstită”. 


Plăcându-i mult acest adaos, ucenicul l-a rugat pe călugăr să 1-0 scrie şi lui, pentru 
a o învăţa. 


Ingerul i-a zis: "Adu-mi cerneală şi hârtie, pentru a scrie imnul". 


Ucenicul însă i-a zis: "Nu am nici cerneală, nici hârtie”. 


Apoi, îngerul i-a zis: "Adu-mi o lespede”. Atunci, călugărul înger a luat ţigla de 
piatră, de genul celor de pe acoperiş şi a scris cu degetul întreaga rugăciune. 


In acel moment, ucenicul şi-a dat seama că acela nu era un om, ci un înger, anume 
Arhanghelul Gavriil. Tot atunci, îngerul a dispărut. 


Piatra din Careia 


La început, icoana era adusă în Biserica Protaton numai de cinci ori pe an, anume 
de Naşterea Domnului şi de Sfintele Paşti, în Duminica Sfinților Părinţi de pe 
Muntele Athos, de Adormirea Maicii Domnului şi în data de 11 iunie, când se face 
prăznuirea minunii icoanei. 


Părinţii athoniţi au luat lespedea de piatră şi au mers cu ea la împărat şi la patriarh, 
în timp ce icoana cu pricina, în faţa căreia s-a rugat călugărul, a fost mutată în 
Biserica Protaton. Această piatră se păstrează până în zilele noastre. 


În ziua de luni a Săptămânii Luminate se face procesiune în Careia cu icoana 
Maicii Domnului "Axion Estin”. Ziua în care se face amintire de minunata 
descoperire a Arhanghelului Gavriil este Il iunie, când are loc o măreaţă şi 
deosebită priveghere. 


"Cuvine-se cu adevărat" în partiturile bizantine 


Încă din cele mai vechi timpuri, de-a lungul istoriei, au existat compozitori care au 
fost preocupaţi de compunerea pe notație bizantină a Sfintei Liturghii (ca Hurmuz 
Hartofilax, Iacov Nectarie Protopsaltul, Nectarie Protopsaltul, Gheorghios Stathis 
sau numai a unor părți din ea. Astfel de partituri le găsim în manuscrisele greceşti, 


care la rândul lor se păstrează în Sfântul Munte Athos,"Grădina Maicii Domnului”, 
în muzeele marilor mănăstiri ca Vatoped (se găsesc cam o optime din manuscrisele 
muzicale aghiorite; în afară de acestea se păstrează în biblioteca mănăstirii şi 
cincisprezece codice muzicale ale Schitului "Sfântului Dimitrie”). 


Astfel, pe lângă tipăriturile greceşti mai există şi compoziţii ale dascălilor de 
muzică psaltică din ţara noastră. Aici putem da numeroase exemple de nume 
cunoscute, ca Petre Efesiu, Anton Pann, ieromonahul Macarie, Dimitrie 
Suceveanu, protosinghelul Varlaam, Ştefanache Popescu şi alţii. Trebuie remarcată 
într-un mod deosebit munca depusă de psalții (din ţara noastră) cu calități 
deosebite în ceea ce priveşte traducerea, compunerea sau adaptarea partiturilor de 
muzică bizantină din limba greacă în limba română; printre cei mai cunoscuţi sunt 
diaconul Constantin Cornel Coman, Virgil loan Nanu, Mihail Bucă şi alții. 


Varianta lui Dimitrie Cunţanu 


În culegerea de cântări intitulată "Cântările bisericeşti după melodiile celor opt 
glasuri”, culese şi publicate în 1890 de Dimitrie Cunţan, profesor la Seminarul 
Teologic din Sibiu şi dedicate "Memoriei marelui Andreiu, autorul intelectual al 
acestei lucrări în semn de pietate şi recunoştinţă", apărută în anul 1890, Dimitrie 


Cunţan nu a fost preocupat aşa de mult de punerea pe note muzicale a mai multor 
axioane închinate Maicii Domnului. Bineînţeles, în afară de irmoasele la 
Praznicele Împărăteşti sau la zile mai importante din punct de vedere duhovnicesc, 
precum Joia Mare sau Sâmbăta Mare. 


Astfel "Cuvine-se cu adevărat" pus pe note de către profesorul Cunţan este unul 
care poate fi interpretat într-un mod duios, este "aranjat" pe un glas bisericesc 
dulce, glasul VIII. Din păcate, chiar dacă oralitatea decurge din tradiție, totuşi, se 
observă mai multe variante de interpretare în ceea ce priveşte acest axion, fiindcă 
majoritatea studenților teologi (şi nu numai) nu urmăresc exact notația pe care a 
folosit-o Dimitrie Cunţan. Astfel pare destul de îngrijorător faptul că, în general, la 
strană se denaturează linia melodică şi valoarea în sine a partiturilor muzicale. 


(Articol publicat în Ziarul Lumina din data de 26 martie 2012, semnat de Adrian 
Dobreanu) 


Icoana „Axion estin” răspândeşte o mireasmă neobişnuită 


De la o distanță atât de mare, Maica Domnului i-a trimis stareţului Paisie 
Aghioritul binecuvântarea ei prin acea mireasmă. 

Odată, cuviosul Paisie Aghioritul a povestit: „În Lunea Săptămânii luminate 
stăteam la arhondaric şi rosteam rugăciunea. Deodată am simțit o mireasmă 
neobişnuită. Am ieşit pe hol să văd de unde vine, am mers în biserică, dar nimic. 
Am ieşit în curte, aici mireasma era mult mai puternică. Se auzea bătând toaca. 
Când m-am uitat spre locul de unde se auzea toaca, am văzut un grup de părinţi 
coborând cu icoana Maicii Domnului”. 


În această zi se face procesiune cu icoana Maicii Domnului făcătoare de minuni, 
numită „Axion estin”. În fiecare an, procesiunea coboară până la Chilia Sfinților 
apostoli (a lui Alipie), aflată mai jos de Mănăstirea Cutlumuş. Colba „Panaguda” 
se află la o distanţă cam de un kilometru de acea Chilie. De la o distanţă atât de 
mare, Maica Domnului i-a trimis stareţului binecuvântarea ei prin acea mireasmă. 


(Ieromonahul Isaac, Viaţa cuviosului Paisie Aghioritul, Traducere din limba 
greacă de leroschim. Ștefan Nuţescu, Schitul Lacu - Sfântul Munte Athos, edi- 
tura Evanghelismos, Bucureşti, 2005, p. 271) 


Pr. Silviu Cluci - Icoana Maicii Domnului „Axion Estin” („Karyotissa”) 


Pe tronul din Sfântul Altar se află una dintre cele mai renumite icoane din Sfântul 
Munte, Maica Domnului „Karyotissa”, cunoscută mai ales sub numele de „Axion 
Estin”. 

În apropiere de Kareia, acolo aproape, pe moşia Sfintei Mănăstiri Pantocrator, este 
o vale mare, care are diferite chilii. Într-una dintre aceste chilii, închinată Ador- 
mirii Stăpânei noastre Născătoarei de Dumnezeu, în anul 982 locuia un ieromonah 
bătrân şi virtuos, împreună cu un ucenic. 


Deoarece nu era obiceiul ca în fiecare Duminică să se facă priveghere în biserica 
Protaton, într-o Sâmbătă seara, voind bătrânul să meargă la o priveghere, îi spune 
ucenicului său: 

- Fiule, eu voi merge la priveghere, după obicei, iar tu rămâi la chilie şi citeşte-ți 
după putere, pravila ta. 


Și astfel a plecat. Dar încă nu se înserase că, iată, bate cineva la uşa chiliei. Atunci 
fratele a mers în grabă şi, deschizând uşa, vede un monah străin care, intrând, a 
rămas în chilie în acea noapte. 


La vremea Utreniei sculându-se, au cântat amândoi Slujba. Când au ajuns la 
Cântarea a IX-a de la Canon, monahul chiliei a cântat numai „Ceea ce eşti mai 
cinstită decât Heruvimii...” până la sfârşit, adică obișnuita şi vechea cântare a 
Sfântului Cosma, făcătorul de canoane. 


Însă acel monah străin, făcând un alt început al cântării, a cântat astfel: „Cuvine-se 
cu adevărat să te fericim pe tine, Născătoare de Dumnezeu, cea pururea fericită şi 
preanevinovată şi Maica Dumnezeului nostru”. Apoi a cântat şi „Ceea ce eşti mai 
cinstită” până la sfârşit. 


Auzind acestea, monahul-gazdă s-a minunat şi a spus părutului străin: 

- Noi cântăm numai „Ceea ce eşti mai cinstită”, iar de „Cuvine-se cu adevărat” 
niciodată nu am auzit, nici noi, nici cei de dinaintea noastră. Dar, te rog, scrie-mi şi 
mie această cântare ca să o cânt şi eu Preasfintei Născătoarei de Dumnezeu! 

- Adu-mi cerneală şi hârtie, ca s-o scriu, i-a spus monahul străin. 


- Dar nu am nici cerneală, nici hârtie, i-a răspuns cel de casă. 


- Atunci, adu-mi o lespede de piatră, i-a spus părutul străin. 


Monahul alergând a aflat o lespede de piatră şi i-a adus-o. Străinul luând-o, a scris 
pe ea cu degetul său cântarea mai sus-zisă: „Cuvine-se cu adevărat”. Și, - o, 
minune! - atât de adânc s-au întipărit literele în lespedea cea tare, de parcă ar fi fost 
scrise pe lut moale. 


Apoi îi spune fratelui: 
- De astăzi înainte astfel să cântaţi şi voi, şi toţi ortodocşii. 


Și spunând acestea, s-a făcut nevăzut. Acela a fost îngerul Domnului, trimis ca să 
ne descopere această cântare îngerească a Maicii lui Dumnezeu cuviincioasă. Dar, 
mai degrabă, a fost Arhanghelul Gavriil, aşa cum s-a spus la început. 


După ce stareţul a venit de la priveghere şi a intrat în chilie, ucenicul său a început 
să cânte „Cuvine-se cu adevărat”, aşa cum îi poruncise Îngerul, după care i-a arătat 
starețului şi lespedea de piatră cu versurile cântării încrustate în ea de către Înger. 
Starețul, auzind şi văzând acestea, a rămas uimit de acest lucru minunat. 


Și luând amândoi acea lespede de piatră scrisă de Înger, au mers la Protaton şi au 
arătat-o Protosului Sfântului Munte şi celorlalți bătrâni ai Sinaxei obşteşti, poves- 
tindu-le toate cele întâmplate. 


Aceştia slăvind într-un glas pe Dumnezeu şi mulțumind Stăpânei noastre, 
Născătoarea de Dumnezeu, pentru acest lucru minunat, au trimis degrabă piatra la 
Constantinopol, la Patriarh şi la împărat, înştiințându-i prin scrisoare despre toată 
istoria acestui fapt minunat. 


De atunci, această cântare îngerească s-a răspândit în toată lumea, pentru a fi 
cântată Maicii lui Dumnezeu de către toți ortodocșii. 


lar sfânta icoană a Preasfintei Născătoarei de Dumnezeu, care se afla în biserica 
acelei Chili, unde a avut loc minunea, a fost adusă de către Părinţii Sfântului 
Munte în Biserica Protaton. Și în ea se află până astăzi aşezată deasupra Tronului 
de sus, înlăuntrul Sfântului Altar, deoarece înaintea acestei icoane s-a cântat mai 
întâi de către înger această cântare. 


Acea Chilie a primit numele de „Axion estin”. Și valea în care se află acea Chilie 
se numeşte de către toți până astăzi „Adin” (a se cânta așa), pentru că aici s-a 


cântat mai întâi această cântare îngerească a Maicii lui Dumnezeu cuviincioasă. 


Atunci când această icoană iese din Sfântul Munte, i se acordă cinste întocmai ca 


unui şef de stat, aşa cum s-a petrecut în 1999, după cutremurul din Atena, când i s- 
au închinat sute de mii de credincioşi. 


Procesiunea cu icoana „Axion Estin” se face în Lunca luminată, a doua zi de Paşti, 


şi este cea mai măreaţă procesiune a unei icoane făcătoare de minuni din Sfântul 
Munte. 


„Cuvine-se cu adevărat” - rugăciunea dăruită creștinilor de către 
Arhanghelul Gavriil 


Călugărul a adus piatra, iar străinul a luat-o în mâinile sale şi a scris pe ea cu 
degetul imnul închinat Maicii Domnului. Aceste cuvinte se scrijeliseră atât de 
adânc în placa cea tare, ca şi când ar fi fost lut plămădit atunci. 


seste 
Intr-una dintre chiliile ce se găsesc în împrejurimea Kareii în Muntele Sfânt 


(Kareia - „capitala” Muntelui Sfânt), ridicată în cinstea Adormirii Maicii Dom- 
nului, a sihăstrit la anul 982 un oarecare bătrân cu ucenicul lui. 


Într-o sâmbătă seara, pe data de 10 iunie, a plecat bătrânul pentru privegherea bise- 
ricii „Incepătorului”, punându-l pe ucenic să citească singur slujba. 


Noaptea, călugărul a auzit o bătaie în uşă. Deschide şi vede un oarecare călugăr 
necunoscut. 


Vizitatorul a rămas în noaptea aceea la chilie, cântând împreună slujba Utreniei. 
Înainte de oda a noua a cântărilor (cântarea a 9-a), călugărul chiliei a cântat până la 
cunoscutul imn al Sfântului Cosma Melodul „Ceea ce eşti mai cinstită decât 
Heruvimil...”, pe când străinul a cântat până la „Cuvine-se cu adevărat să te fericim 


pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru”. Cel dintâi a auzit şi a zis cu uimire: 


- Haide să cântăm numai „Ceea ce eşti mai cinstită...”, „Cuvine-se cu adevărat...” 
ne este necunoscut. Te rog, scrie-mi acest imn ca să-l cânt şi eu pentru Născătoarea 
de Dumnezeu. 

- Adu-mi cerneală şi hârtie şi o să ţi-l scriu. 

- Nici cerneală nu am, nici hârtie! 

- Adu-mi atunci o piatră! 

Călugărul a adus-o iar străinul a luat-o în mâinile sale şi a scris pe ea cu degetul 
imnul închinat Maicii Domnului. Aceste cuvinte se scrijeliseră atât de adânc în 


placa cea tare, ca şi când ar fi fost lut plămădit atunci. 


- De acum înainte aşa să-l cântaţi şi voi şi toţi ortodocşii, a zis străinul, făcându-se 
nevăzut. 


Era Îngerul Domnului, trimis din cer ca să aducă imnul oamenilor. Când s-a întors 
bătrânul de la priveghere şi a auzit cele legate de imn, a slăvit pe Dumnezeu şi a 
mulțumit Maicii Domnului pentru minunata ei arătare. După aceea a povestit în 
capitală întâmplarea, iar de acolo placa cu litere îngereşti a fost trimisă la rândul ei, 
împreună cu povestirea scrisă, la patriarh. 


De atunci, imnul acesta arhanghelic se cântă în sfintele slujbe ortodoxe. Icoana 
Maicii Domnului în faţa căreia s-a întâmplat minunea a fost dusă la biserica unde a 
avut loc întâmplarea. 


Chilia aceea, unde s-a auzit pentru prima dată imnul arhanghelic, s-a numit „Cu- 
vine-se cu adevărat”, pe când împrejmuirea s-a numit „Paradis”. 


In concordanţă cu sinaxarul din 11 iunie, îngerul care a învăţat pe călugăr imnul 
era însuşi Arhanghelul Gavriil. 


(Ion Andrei Țârlescu, Minuni ale Sfinţilor Îngeri, Editura Bunavestire, Bacău, 
2002, pp. 172-173) 


Icoana Maicii Domnului numită "Axion Estin", ceea ce înseamnă "Vrednică Eşti”, 
este una dintre cele mai renumite şi iubite icoane din Biserică ortodoxă. Icoana este || 
| păstrată în Biserica Protaton, biserica centrală din Careia şi cea mai veche din | 
|| întreg Sfântul Munte Athos. Această icoană este legată de o minune petrecută în 
] chilia unui călugăr, numită astăzi "Chilia Axion Estin". 


Biserica Protaton, cu hramul Adormirea Maicii Domnului, a fost ctitorită de 
Sfântul Împărat Constantin cel mare (324-337). În anul 361, pe vremea patriarhului 
arian Eudoxiu, Biserica Protaton a fost incendiată, urmând a fi rezidită de către 
împărații bizantini. Biserica actuală datează din secolul al X-lea, aceasta fiind doar 
reparată în decursul timpului. Cea mai importantă reparaţie a bisericii a avut loc 
sub împăratul Andronic al II-lea paleologul (1282-1328). Biserica Protaton a fost 
pictată de către Manuel Panselinos, undeva în jurul anului 1300. 


Această minunată biserică a fost aleasă drept reşedinţă administrativă athonită încă 
din secolul al X-lea, aici având loc mai toate sinoadele şi dezbaterile athonite. 
Sinodul Sfântului Munte se adună aici, anual, la data de 15 august, odată cu 
prăznuirea Adormirii Maicii Domnului. 


Icoana Maicii Domnului "Axion Estin" de la Biserică Protaton 


Icoana Maicii Domnului "Axion Estin” este legată de descoperirea rugăciunii 
"Cuvine-se cu adevărat", unui călugăr nevoitor cu viaţă sfântă. Istoria icoanei 


Axion Estin a fost scrisă în anul 1548, de către "călugărul Serafim”. Înaintea 
acestei icoane ne-a fost dăruită rugăciunea sus-numită. Astăzi, scena descoperirii 
rugăciunii, călugărului nevoitor, s-a zugrăvit şi ea într-o icoană aparte, numită 
"Descoperirea rugăciunii către Maica Domnului”. 

Minunea a avut loc într-o chilie din apropiere de Careia, în anul 980. În această 
chilie vieţuia un părinte, împreună cu ucenicul său. Sâmbătă seara, părintele a mers 
în Careia, la privegherea de rând, iar ucenicului i-a spus să cânte singur laudele şi 
slujba de noapte. Ucenicul a făcut în tocmai cele spuse de bătrân. 


Ucenicul se ruga în faţa icoanei cu rugăciunea "Ceea ce eşti mai cinstită decât 
heruvimii şi mai mărită fără de asemănare decât serafimii, care fără stricăciune pe 


Dumnezeu Cuvântul ai născut, pe tine cea cu adevărat Născătoare de Dumnezeu te 
mărim." 


Într-o noapte, în vremea privegherii sale, călugărului i-a apărut Sfântul Arhanghel 
Gavriil, în chipul unui călugăr pelerin. Călugărul s-a numit pe sine Gavriil, fără a 
spune mai multe ori a arăta ceva în plus. Ajuns la chilie, el a cerut ucenicului să îl 
primească şi pe el la priveghere. 


In vremea Cântării a nouă, de la Canoane, ucenicul a cântat "Ceea ce eşti mai 
cinstită”, după rânduială. Venind rândul îngerului, acesta a cântat toată cântarea 
"Cuvine-se cu adevărat..." In această vreme, icoana s-a umplut de lumină negrăită. 


Îngerul i-a arătat să se roage în modul următor: "Cuvine-se cu adevărat să te 
fericim pe tine Născătoare de Dumnezeu, cea pururea fericită şi prea nevinovată şi 
maica Dumnezeului nostru" la care să adauge rugăciunea pe care deja o ştia, 
anume: "Ceea ce eşti mai cinstită decât heruvimii şi mai mărită fără de asemănare 


decât serafimii, care fără stricăciune pe Dumnezeu Cuvântul ai născut, pe tine cea 
cu adevărat Născătoare de Dumnezeu te mărim." 


Ucenicul i-a cerut călugărului să îi scrie şi lui această nouă cântare, fiindu-i teamă 
ca nu cumva să nu o reţină. Îngerul i-a zis: "Adu-mi cerneală şi hârtie, pentru a 
scrie imnul." Ucenicul însă i-a zis: "Nu am nici cerneală, nici hârtie." Apoi, îngerul 
i-a zis: "Adu-mi o lespede." Atunci, călugărul înger a luat ţigla de piatră, de genul 
celor de pe acoperiş şi a scris cu degetul întreaga rugăciune. În acel moment, 
ucenicul şi-a dat seama că acela nu era un om, ci un înger, anume Arhanghelul 
Gavriil. Tot atunci, îngerul a dispărut. 


L 


i 
- 
i 
P 
ă 
ză 


Aia DIE 


re 
pe 
£ 


ET 2! CREDITE) 
o SeDt-Cia fie GR DR FPIE N 
5 
Cai n 
sat 


oa 
Mee y 
. ASEZA ra. - 
azi ESI 
i RAII 


La început, icoana era adusă în Biserica Protaton numai de cinci ori pe an, anume: 
de Naşterea Domnului şi de Sfintele Paşti, în Duminica Sfinţilor Părinţi de pe 


Muntele Athos, de Adormirea Maicii Domnului şi în data de 11 iunie, când se face 
prăznuirea minunii icoanei. 

Icoana Maicii Domnului "Milostiva", înaintea căreia ucenicul a primit descoperirea 
rugăciunii "Cuvine-se cu Adevărat", a fost luată şi mutată în Biserica Protaton, din 
centrul localităţii Careia. Țigla scrisă de înger a fost dusă în Constantinopol, atunci 
când Sfântul Nicolae al II-lea Chrisobergul era patriarh (984-996). Această piatră 
s-a păstrat până în zilele noastre, în Careia. 


In ziua de Luni, a Săptămânii Luminate, se face procesiune, în Careia, cu icoana 
Maicii Domnului Axion Estin. Ziua în care se face amintire de minunata 


descoperire a Arhanghelului Gavriil este 11 iunie, când are loc o măreață 
deosebită priveghere. 


d 


Lă 

! 
- 
- 
4] 
Ed 
e 


Chilia numită "Axion Estin”, unde a avut loc arătarea îngerului. 


ŞI 


Părintele Ilie Cleopa - Cântarea Axionului „Axion Estin”- Cuvine-se cu 
adevărat 


Maica Domnului Axzonita 


“Ta gândiți-vă voi, dacă o sfântă icoană a Maicii Domnului, făcută de un pictor, 
este aşa de frumoasă, dar frumuseţile şi desfătările cerului unde sunt Heruvimii cei 
cu ochi mulţi şi Serafimii cei cu câte şase aripi, care îi cântă Maicii Domnului 
imnuri şi cântările cele dumnezeieşti, oare ce limbă le poate grăi? Cum zice 
Apostolul Pavel: Am auzit acolo cântări, care nu este cu putință omului a le vorbi. 
Până la al treilea cer. Dar Maica Domnului este peste toate cerurile! Este lângă 
Sfânta Treime! 


Ce este acolo? Câtă slavă are Maica Domnului! Nu auziți ce spune în Acatistul 
Sfântului Acoperământ: „Bucură-te, acoperământul lumii, cel mai lat decât norul”. 
Un nor poate să acopere un oraş, o ţară, dar Maica Domnului cu acoperământul şi 
cu mila ei acoperă toate popoarele lumii; că atâta putere a primit de la Mântuitorul. 
Oricine şi oriunde o cheamă: în pădure, în pustie, la câmp, în cetate, în casă, la 
închisoare, oriunde ar fi, ea aude, pentru că este pusă acoperitoare şi 
mijlocitoare a întregii lumi către Dumnezeu. 


Eram în Sfântul Munte Athos, unde trăiesc numai călugări care duc viaţă în 
feciorie şi în curăţie. Acolo nimic nu trăieşte parte femeiască. Este «Grădina Maicii 
Domnului», unde ea a predicat Evanghelia cu Sfântul loan Evanghelistul şi 
Sfântul Apostol Marcu şi cu Maria Magdalena. Acolo a fost oraş de păgâni când a 
ajuns ea. 


Când am mers la Protaton, în capitala Sfântului Munte, unde sunt cele mai vechi 
arhive ale Sfântului Munte de peste o mie de ani, acolo este o biserică foarte mare. 
În faţa acelei biserici este o piatră lată de câţiva metri pe care nu se prinde nici 
ploaia, nici zăpada niciodată. Nimic, nimic, nimic! Rămâne tot uscată. Îi zice piatra 
sângelui. De trei ori pe an izvorăşte sânge dintr-însa şi curge sângele şiroaie şi se 
duce la temelia bisericii. 


Acolo, la anul 1274, în timpul împăratului Mihail al VIII-lea Paleologul, când a 
intrat Papa Grigorie al X-lea în Sfântul Munte cu armata şi a vrut să-i treacă pe 
călugări cu sila la catolici, a tăiat pe piatra aceea vreo câteva zeci de călugări. Și 
sângele drepţilor de trei ori pe an iese şi atunci se fac Slujbe. Curge sânge timp 
de câteva ore din piatra aceea. Dar apa nu se prinde de ea, zăpada nu se prinde, 
nimic, nimic. Este o minune mare. 


Tot acolo în biserica Protaton am văzut sfânta icoană Axioniţa — Maica 
Domnului cu doi îngeri care-i ţin coroana. Axioniţa Sau „Axion Estin” pe 
greceşte înseamnă Cuvine-se cu adevărat. 


Aici ne-a povestit un părinte atonit istoria acestei icoane. In valea numită „Axion 
Estin ” trăia un mare sihastru care avea ucenic un călugăr tânăr, pe care-l creştea, 
ca să rămână în chiliuţa lui. O chiliuţă sub munte, în pădure. 


Ei aveau această icoană vestită, Maica Domnului, în chilie. Odată călugărul cel 
bătrân a plecat la priveghere la Mănăstirea Protaton. Să ştiţi că la Sfântul Munte, 
la toate praznicile împărăteşti, privegherile sunt toată noaptea. În tipicul mare al 
Sfântului Sava sunt puse 68 de privegheri de toată noaptea, în toate Duminicile şi 
în cele 12 praznice împărăteşti şi la Sfântul loan Botezătorul. 


Și bătrânul i-a spus călugărului tânăr: 
— Eu mă duc la priveghere, tu rămâi acasă, fiule, şi-ţi fă pravila acasă, să nu 
rămână chilia singură. 


Călugărul cel tânăr a întrebat pe bătrân: 
— Ava, eu ce pravilă să fac? 


Dar călugărul bătrân i-a zis: 

— Fiule, tu n-ai să poţi priveghea toată noaptea. Citeşte la Psaltire două-trei 
catisme şi pe urmă du-te la icoana Maicii Domnului şi fă câteva metanii, să nu-ţi 
fie somn. Şi de câte ori te duci la icoana Maicii Domnului, să cânţi cântarea asta: 
Ceea ce eşti mai cinstită decât heruvimii şi mai Slăvită fără de asemănare decât 
serafimii, care fără stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Până atunci nu se ştia de rugăciunea „Cuvine-se cu adevărat”. Numai atât se ştia în 
Sfântul Munte. Nu ştiau cum cântă îngerii în ceruri Maicii Domnului! 


Atunci călugărul tânăr a făcut cum a zis bătrânul: A citit câteva catisme la 
Psaltire, s-a dus la Maica Domnului şi a făcut câteva metanii. A mai aprins 
candela să nu se stingă şi iar a cântat: Ceea ce eşti mai cinstită... Aşa a făcut până 
la miezul nopții, ca să se lupte şi el şi să privegheze măcar atât; pe urmă să se 
culce să doarmă 3-4 ore, ca dimineaţa, când vine bătrânul, să se scoale iar la 
rugăciune. 


Când a ajuns la miezul nopţii, bate cineva în uşă. Dar el ştia că bătrânul nu vine 
niciodată în timpul nopţii, că era departe de biserică. Apoi cine să vină în puterea 


nopții, să-i bată în uşă? N-a vrut să dea drumul. 


Și aude un glas: 

EI, când a auzit că cere blagoslovenie, a zis dinăuntru: 

— O Kirios! (Domnul să te binecuvânteze). 

Şi numai a intrat un tânăr foarte frumos, tot călugăr, foarte luminat la faţă, şi l- 


a întrebat: 


— Ce să fac? Merg să mă culc, că nu mai pot priveghea de oboseală! 


— Aşa mi-a spus bătrânul, când a plecat la biserică, să citesc la Psaltire două-trei 
catisme şi pe urmă să cânt Ceea ce eşti mai cinstită... şi să fac câteva metanii. 


Dar cel ce a venit i-a spus: 


— Ba da! Aşa se cântă în tot Sfântul Munte, la toate mănăstirile. 


Dar călugărul a zis: 
— Eu aşa n-am auzit. Dacă vrei să-mi Scrii, că vreau Să învăţ, şi eu rugăciunea asta. 


— N-am! Dar tare aş vrea să o învăţ şi eu! 


Ucenicul s-a dus afară şi a luat o lespede, a curăţat-o el şi a spălat-o frumos. 


— Am să scriu pe dânsa. 


Și căuta ceva cu care zgârie pe piatră. Dar călugărul venit îl întreabă: 


— Caut un cui Să scriu, căci creion nu am! 


Și călugărul care a venit a început să scrie pe piatră rugăciunea cu degetul lui, ca 
prin ceară moale. Şi i-a scris foarte frumos pe greceşte toată cântarea: Cuvine-se 
cu adevărat... (Axion Estin). 


Iar acesta a încremenit când a văzut că acela mergea cu degetul prin marmură ca 
prin ceară moale şi ieşea scrisoarea aşa de frumoasă. Şi se gândea: „Ce om este 
acesta de scrie cu degetul pe marmură? ” 


Şi îi ce i-a scris, a semnat: „Eu am scris acestea, Gavriil, mai-marele voievod 


şi a dispărut din faţa lui. 


Atunci călugărul a arătat piatra bătrânului când a venit, şi i-a spus toată 
întâmplarea cu Arhanghelul Gavriil. 


S-a împânzit în tot Sfântul Munte minunea aceasta şi, din clipa aceea, în toate 
bisericile şi în toate cărțile bisericeşti, s-a introdus cântarea aceasta pe care o 
cântăm până astăzi: 


Cuvine-se cu adevărat să te fericim pe tine, Născătoare de Dumnezeu, cea 
pururea fericită şi preanevinovată şi Maica Dumnezeului nostru. Ceea ce eşti 
mai cinstită decât heruvimii şi mai slăvită fără de asemănare decât serafimii, 
care fără stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. Amin. 


Cine poate spune toate minunile Maicii Domnului? Nimeni nu le poate spune, 
pentru că sunt în tot pământul şi se lucrează cu fiecare suflet. De aceea vă rog să 
aveţi toţi icoana Preasfintei Născătoare de Dumnezeu şi pururea Fecioarei 
Maria în casă. Să vă siliți cât mai mult să lăudaţi pe Dumnezeu şi, după 
Dumnezeu, pe Maica Domnului şi apoi pe sfinţii lui Dumnezeu, pentru că Maica 
Domnului este ocrotitoarea şi mijlocitoarea întregii lumi! 


Când a fost Mântuitorul pe Cruce, nici acolo n-a lăsat fără îngrijire pe mama lui. I- 
a spus Sfântului loan Evanghelistul: Fiule, iată maica ta! Şi dintru acel ceas a luat- 
o ucenicul întru ale sale, că cinsprezece ani a mai trăit Maica Domnului, după 
Învierea Mântuitorului şi după Înălțarea la cer. Şi a stat la Efes, la casa Sfântului 
loan Evanghelistul, şi el îi purta de grijă. 


Iar ei i-a zis: Maică, iată fiul tău! Spune WII: „prin aceste 


cuvinte ale Mântuitorului de pe cruce, ne-a făcut pe toți fii ai Maicii Domnului”. 


Toţi creştinii de pe fața pământului suntem fiii ei, pentru că ne-a lăsat în ocrotirea 
Maicii Domnului. De aceea vedeţi că cele mai multe biserici din lume, din toate 
ţările, sunt făcute în numele Maicii Domnului. Să aveţi mare credinţă şi evlavie în 
rugăciunile ei!” 

Istoria minunată a icoanei Maicii Domnului Axioniţa ( “Cuvine-se cu 
adevărat” ) - Sfântul Munte Athos 


Icoana Maicii Domnului „Axion Estin" (Cuvine-se cu adevărat): 
https://www ..icoana.net/istoria-icoanei-axionita-sau-axion-estin/ 


http://www.youtube.com/watch?v=ow MoijlofO004t=903 


Sfântul Munte Athos, Decembrie 2013 
Icoana Maicii Domnului -Axion Estin (Cuvine-se cu adevărat) 


Secolul X, Biserica Protaton, Sfântul Munte Athos 


Icoana Maicii Domnului “Cuvine-se cu adevărat” este icoana ocrotitoare a 
Sfântului Munte şi cea mai cinstită din toate. Numele l-a luat de la o întâmplare 
minunată petrecută în Chilia Adormirii Maicii Domnului. 


Lângă Schitul Sfântului Andrei (Serai), mai precis în valea din spatele schitului, 
este Chilia Adormirii Maicii Domnului a Mănăstirii Pantocrator, care se afla sub 
ascultarea “Protos-ului”. În această Chilie “înflorea ca un curmal cu coroană înaltă 
şi cu poame dulci acel cuvios şi minunat monah ” care asculta întru toate de 


duhovnicul său. Obiceiul Părintelui era să meargă în fiecare sâmbătă la Caries, la 
privegherea care se ţinea în Biserica Protaton 


Istoria minunată a icoanci Maicii Domnului Axioniţa (H NANATIA «AZION EZTIN») (“Cuvine-se 
cu adevărat”) 


Icoana Maicii Domnului “Cuvine-se cu adevărat” este icoana ocrotitoare a Sfantului Munte și 
cea mai cinstită din toate. Numele l-a luat de la o întâmplare minunată petrecută în Chilia Adormini 
Maicii Domnului. 

Lângă Schitul Sfântului Andrei (Serai), mai precis in valea din spatele schitului, este Chilia 
Adormirii Maicii Domnului a Mânăstirii Pantocrator, care se alla sub ascultarea “Protos-ului”. In această 
Chilic "înflorea ca un curmal cu coroană Înaltă şi cu poame dulci acel cuvios şi minunai monah " care 
asculta întru toate de duhovnicul său. Obiceiul Părintelui era să meargă în fiecare sâmbătă la Caries, la 
privegherea care se ținea în Biserica Protaton. Odată, inainte de plecare, i-a spus preacucenicului său 
ucenic: 

-Fiul meu, eu mă duc la priveghere, dar tu să faci canonul pe care-l știi și slujba Utrenici, după 
rânduiala noastră. 

Acestea se petreceau în anul 980 d.H. pe vremea împăratului Bizanțului Vasile al II-lea 
Porfirogenetul, fiul lui Leon cel înțelept (915). Aceca a fost scara în care i s-a arătat Arhanghelul Gavnil, 
sub înfăţişarea unui monah necunoscut la Athos, și i-a cerut găzduire. Cuviosul ucenic l-a primit cu 
bucurie, ca pe fratele său, şi i-a pus dinainte tot ce se găsea în chilie, aşa cum se cuvenea unui oaspete. 

Cu toațe că sărăcia lor era mare, Domnul, care pe toate le rânduiește în taină, le trimitea 
intotdeauna tot ce aveau nevoie. Este știut doar că un nevoitor adevărat petrece “în cea mai mare 
sărăcie. De cu noaptea s-au sculat ucenicul şi oaspetele să citească slujba de dimineaţă, Utrenia. 
“Rândulala este să se cânte după Cântarea a noua, atunci când nu e prăznuit un Sfânt cu 
doxologie, și Crvine=se cu adevărat... unit cu Ceea ce eşti mai cinstita „după minunea petrecută la 
Sfântul Munte Athos în chilia Mănăstirii Pantocrator, unde arătându-se Arhanghelul Gavriil, a 
cântat acest imn în fața icoanei Născătoarei de Dumnezeu” (Nicodim Aghioritul). 

Când au ajuns la cântarea a noua, monahul cel străin a început să cânte nu 
“Ceea ce ești mai cinstită...”, după cum cerea rânduiala, ci o cântare necunoscută 
pe care ucenicul atunci o auzea pentru prima oară, o cântare de laudă către Maica 
Domnului: 

“Cuvine=se cu adevărat să te fericim. Născătoare de Dumnezeu, cea 
pururea fericită și preanevinovată și Maica Dumnezeului nostru”. 

La sfârşit călugărul a cântat și cunoscutul imn al Sfântului Cosma, episcopul 
Maiumei: 

“Ceea ce eşti mai cinstită decât heruvimii și mai mărită, fără de 
asemănare, decât serafimii, care fără stricăciune pe Dumnezeu Cuvântul ai 
născut, pe tine, cea cu adevărat Născătoare de Dumnezeu, te mărim”, 

Monahul necunoscut a cântat apoi de mai multe ori în faţa icoanei Maicii Domnului cele două 
cântări, până ce ucenicul a invățat-o pe dinafară pe cea nouă, După aceea i-a cerut să-i aducă hânie și 
cemeală ca să-o serie, dar în chilie nu se alla altceva decât “bogata” ci sărăcie. Atunci l-a trimis să aducă 
de afară o lespede pe care a scris imnul cu degetul, ca şi cum lespedea n-ar fi fost de piatră, ci din aluat 
moale, După alții, Arhanghelul l-ar fi scris pe o lespede din podeaua de piatră a chiliei, 


Scrierea “cu degetul” pe piatră arată că imnul a fost sens prin puterea lui Dumnezeu şi deci că 
Dumnezeu însuși l-a scris, 

După ce cuviosul ucenic a învățat pe dinafară cântarea îngerească “Cuvine-se cu adevărat...” 
închinată Născătoarei de Dumnezeu, monahul i-a spus: 


- Aşa trebuie să cântaţi de acum înainte - după care s-a făcut nevăzut. Fusese Arhanghelul Gavriil, 

trimis de Dumnezeu spre a cinsti un ucenic smerit și sărac a cărui viaţă cuvioasă se petrecea in ascultare. 
Ucenicului i-a plăcut mult cântarea şi a cântat-o până dimineaţa, fiindcă simţea că aducea duhului său 
multă bucurie și că îi facea inima să tresalte. De aceea o cânta întruna fără ca mintea să i se mai poată 
sătura. 
Când Părintele s-a întors de la priveghere, l-a auzit de departe, - minunându-se și 
“nedumerit” - pe ucenic cântând pe glasul al doilea cântarea cea plăcută şi plină de 
dulceaţă a Arhanghelului. Atât cuvintele cât şi melodia dumnezeiască îi erau cu desăvârşire 
necunoscute. Atunci le auzea pentru prima oară. După ce ucenicul i-a povestit totul pe 
rând, aşa cum se întâmplase, Părintele a alergat înapoi la Caries şi a vestit şi celorlalți Părinţi 
minunea. La Protaton au bătut atunci toate clopotele. 

Cândva, în sec. al X-lea, o icoană pictată în cinstea acelei minuni, numită *Cuvine-se 
cu adevărat...” a fost adusă în Biserica Protaton şi a fost așezată pe tronul arhieresc din altar 
unde veghează şi astăzi. 

De atunci Chilia s-a numit ““Cuvine-se cu adevărat...” (A&iv eoriw), iar valea unde 
se află a primit numele “A cânta” (A5ew). 

în Lunea din Săptămâna Luminata icoana Maicii Domnului “Cuvine-se cu 
adevărat...” este scoasă și purtată în litanie în Caries "ca să sfintească chiliile şi pe vietuitorii lor, 
precum şi chiliile tuturor monahilor din Sfântul Munte şi din toată lumea. Icoana este întâmpinată 
cu mare cinste în bătaia clopotelor "iar celor ce iau parte la procesiune li se împart darurile sfinţite 
de pâine, ouă, brânza şi vin alb...Astăzi doar câteva locuri mai ţin obiceiul. Altădată, după 
întoarcerea sfintei icoane la Protaton, “inchinătorii erau poftiți la praznic ". 


CUVÂNT 

Din purtarea de grijă a Maicii Domnului, spre întărirea în credința ortodoxă şi 
mângâierea poporului român, s-a pictat în Sf. Munte al Athonului această icoana după 
originalul AXION ESTIN; care aflându-se în biserica Protaton din Careia, s-a dovedit 
făcătoare de minuni şi prin copiile ei răspândite între cei dreptslăvitori din toată lumea, aceasta 
la mai bine 1000 de ani după arătarea Sf. Arhanghel Gavriil şi predarea către biserică a 
preafrumosului imn CUVINE-SE CU ADEVĂRAT. 

Toată această osteneală a unor monahi din Sf. Munte și a unor creștini din 
România, este o încercare de a atrage mila Maicii Domnului către poporul român, spre 
luminarea tuturor și risipirea norilor grei ai încercărilor acestui veac. 

Mulţumim Maicii Domnului pentru ajutorul dat în toată această lucrare, care fără 
ajutorul şi Acoperământul ei ar fi fost fără roade. Sfântul Munte Athos, Decembrie 2013 


Cuvânt 


Din purtarea de grijă a Maicii Domnului, spre întărirea în credinţa ortodoxă şi 
mângâierea poporului român, s-a pictat în Sfântul Munte al Athonului această 
icoană după originalul Axion Estin; care aflându-se în biserica Protaton din 
Careia, s-a dovedit, făcătoare de minuni şi prin copiile ei răspândite între cei 
dreptslăvitori din toată lumea, aceasta la mai bine 1000 de ani după arătarea 
Sfântului Arhanghel Gavriil şi predarea către biserică a prea frumosului imn 
Cuvine-se cu adevărat. 


Toată această osteneală a unor monahi din Sfântul Munte şi a unor creştini din 
România, este o încercare de a atrage mila Maicii Domnului către poporul român, 
spre luminarea tuturor şi risipirea norilor grei ai încercărilor acestui veac. 


Mulţumim Maicii Domnului pentru ajutorul dat în toată această lucrare, care fără 
ajutorul şi Acoperământul ei ar fi fost fără roade. 


Sfântul Munte Athos, Decembrie 2013 

TROPARUL ICOANEI 
“CUVINE-S€ CU ADEVĂRAT” 


Glasul al IV-lea 


Adunarea părinților, a tuturor celor ce 
în Athos viețuiesc, cu credință astăzi 
sărbătoresc şi cu bucurie cântă, 
slăvind pe Maica lui Dumnezeu. 
Pentru aceasta şi noi, în chip minunat, 
împreună cu îngerii să o preamărim 
pe Născătoarea de Dumnezeu, ceea ce e 
pururea binecuvântată. 


îi 


Icoana Maicii Domnului 


AXION ESTIN (CUVINE-SE CU ADEVĂRAT) 


Secolul X, Biserica Protaton, Sfântul Munte Athos 

Minunea icoanei Maicii Domnului Axion Estin de la Mănăstirea Paltin Petru 
Vodă 


„Bucură-te Fecioară, nădejdea celor deznădăjduiţi şi celor biruiţi ajutătoare” 


O minune prea slăvită s-a petrecut astăzi în mănăstirea noastră, prin purtarea de 
grijă a bunului Dumnezeu, minune care ne bucură şi ne mângâie inimile, dar care 
ne şi îngrijorează în acelaşi timp. 


Astăzi, || ianuarie, 2014, icoana Maicii Domnului, din biserica Mănăstirii noastre, 
Paltin Petru Vodă, a izvorât şiroaie de mir, cu o mireasmă atât de puternică încât se 
putea simţi mirosul de mir atât în toată biserica, cât şi afară, în jurul bisericii. 


Această icoană este copie după originalul icoanei făcătoare de minuni, Axion 
Estin, din Sfântul Munte Athos, icoană pictată prin osteneala, dragostea şi sâr- 
guinţa Părinților români din Sfântul Munte şi dăruită spre mângâiere maicilor din 
mănăstirea Paltin Petru Vodă, pentru a alina durerea pierderii marelui nostru du- 
hovnic, Părintele Justin Pârvu şi spre a ne fi sprijin şi povăţuitoare tainică spre 
mântuire. 

Această minune petrecută astăzi vine poate să ne încredinţeze de puterea acestei 
icoane cu adevărat făcătoare de minuni, sau poate ne atenționează prevestind vre- 
muri mai tulburi şi anevoioase pentru poporul drepteredincios. 


De aceea ne simţim datori să întărim şi să sporim rugăciunile noastre, cerând 
Maicii Domnului să ne ierte pentru fărădelegile noastre şi să ne izbăvească din 
toate ispitele, nevoile şi durerile ce cu dreptate vin asupra noastră. 


Sursa:  https://www.paltin-petruvoda.ro/minunea-icoanei-maicii-domnului-axion- 
estin-de-la-manastirea-paltin-petru-voda/ 


Dar din Sfântul Munte Athos pentru Mănăstirea Dervent 


Icoana Maicii Domnului numită "Axion Estin", ceea ce înseamnă "Vrednică Eşti”, 
este una dintre cele mai renumite şi iubite icoane din Biserica Ortodoxă. Icoana 
este păstrată în Biserica Protaton, biserică centrală din Careia şi cea mai veche din 
întreg Sfântul Munte Athos. Această icoană este legată de o minune petrecută în 
chilia unui călugar, numită astăzi "Chilia Axion Estin”. 


Biserica Protaton, cu hramul Adormirea Maicii Domnului, a fost ctitorită de 
Sfântul împărat Constantin cel mare (324-337). În anul 361, pe vremea patriarhului 
arian Eudoxiu, Biserica Protaton a fost incendiată, urmând a fi rezidită de către 
împărații bizantini. Biserica actuală datează din secolul al X-lea, aceasta fiind doar 
reparată în decursul timpului. 


Miercuri ll iunie, ora 17.00, a sosit la Mănăstirea Dervent, din Sfântul Munte 
Athos, copia icoanei făcătoare de minuni "Axion Estin”. Icoana este darul 
părintilor români de la Mănăstirea Vatopedu pentru Mănăstirea Dervent şi va fi 
adusă de IPS Teodosie şi un sobor de preoţi. (Sursa: arhiepiscopiatomisului.ro) 


Icoana făcătoare de minuni a Maicii Domnului „Axioniţa” de la Mănăstirea 
Sihăstria, Neamţ 


E doxologia.ro 


Această sfântă icoană a Maicii Domnului, supranumită „Axioniţa” sau „Axion 
Estin”, care înseamnă în greceşte „Cuvine-se cu adevărat”, se află în naosul 
bisericii vechi. 


A fost pictată la începutul secolului XX la Sfântul Munte Athos de către un călugăr 
român care s-a nevoit cu mult post şi rugăciune, respectând rânduiala de pictură 
tradițională ortodoxă. 


În anul 1909, ieroschimonahul Ioanichie Moroi, primul egumen al Schitului 
Sihăstria, a îmbrăcat această icoană în argint. 


Arhimandritul Cleopa Ile a fost martorul mai multor minuni săvârşite de sfânta 
icoană a Maicii Domnului. 


În vara anului 1947, pe când era stareţ al Sihăstriei, din ispita vrăjmașului s-au 
pierdut oile mănăstirii în pădurile seculare din Munţii Sihlei. Fraţii le-au căutat 


timp de două săptămâni şi nu le-au aflat. Atunci au spus părintelui stareț despre 
aceasta. 

Odoxologia.to 


Inspirat de Duhul Sfânt, părintele Cleopa i-a chemat pe frați în biserică, au 
îngenuncheat cu toţii în fața icoanei Maicii Domnului şi s-au rugat să afle oile 
pierdute. Sărutând sfânta icoană, au plecat cu toții, împreună cu stareţul Cleopa, să 
caute oile în adâncul munţilor. Pe cale făceau ectenii şi rugăciuni din timp în timp, 
chemând ajutorul Preasfintei Fecioare Maria. După doar câteva ore de căutări, oile 
mănăstirii au fost găsite într-o poiană, fără a fi vreuna lipsă. 


Văzând cu toţii această minune, au căzut în genunchi împreună cu Părintele Cleopa 
şi au mulțumit Maicii Domnului că le-a descoperit oile pierdute. 


Icoana făcătoare de minuni a Maicii Domnului „Axioniţa” de la Mănăstirea 


E doxologia.ro 


Icoana Maicii Domnului de la Mănăstirea Durău este o icoană argintată ce datează 
încă din secolul al XVIII-lea. 

Această icoană, foarte apreciată de localnici, este aşezată în partea stângă a 
naosului bisericii mari a mănăstirii. 


Conform unor însemnări din istoricul Mănăstirii Durău, se atestă faptul că icoana 
Maicii Domnului provine de la vechiul schit Sihăstria Ceahlăului. 


„Părinților, să luăm repede icoana Maicii Domnului” 


Acest schit a fost întemeiat de câţiva călugări pe la începutul secolului al XV-lea, 
fiind cea mai veche aşezare monahală de pe Valea Bistriţei. Sihăstria a fost distrusă 
definitiv în anul 1704 de o avalanșă de zăpadă, chiar în noaptea de Înviere, dar 
icoana a scăpat în chip minunat. 


Se spune că unui călugăr cu viaţă aleasă i s-a arătat Maica Domnului, prevenindu-l 
de marea nenorocire. Atunci când s-a pornit avalanşa, acesta a strigat: 


- Părinților, să luăm repede icoana Maicii Domnului şi să fugim pe obcină, că vine 
muntele peste noi! 


Ceilalţi, crezând că aiurează, nu l-au ascultat. Atunci, smeritul sihastru a luat sin- 
gur icoana Maicii Domnului şi a fugit din biserică. Îndată, avalanşa de zăpadă a 
acoperit schitul, biserica şi părinţii, după ce cuviosul Simeon Sihastrul a citit 
Evanghelia Sfintelor Paşti, dându-şi cu toţii duhul în mâinile lui Dumnezeu Celui 
ce a înviat din morți. A scăpat cu viaţă numai acel călugăr cu icoana Maicii 
Domnului. 


„Maica Domnului, scoală-mă la sfânta rugăciune!” 


Părintele Silvestru Ailincăi (f 1919) a dat mărturie despre minunile Maicii 
Domnului prin însăşi viaţa lui. Părintele a vieţuit la Mănăstirea Durău vreme de 20 
de ani, mai înainte de aceasta el fiind căsătorit. Părintele avea mare evlavie către 
Maica Domnului. La icoana ei se ruga mereu, zicând: „Maica Domnului, ajută-mi 
mie, păcătosului. Maica Domnului, dă-mi sfârşitul cel bun! Apoi săruta icoana şi se 
ducea la ascultare cu ochii în lacrimi”. 


De la o vreme, părintele Silvestru surzise de tot, căci avea peste 90 de ani. La 
biserică, însă, nu lipsea şi nu întârzia niciodată. 


Într-o zi, l-au întrebat părinţii: 
- Cum te scoli noaptea, la Utrenie, părinte Silvestru, dacă nu auzi clopotul? 


- Are Maica Domnului milă de mine, păcătosul. Când mă culc zic: „Maica 
Domnului, scoală-mă la sfânta rugăciune!”. lar la miezul nopţii, când toacă de 
Utrenie, cineva mă atinge puţin şi îndată mă scol. 


În toamna anului 1919, pe când erau cu toţii la Utrenie şi se cânta „Ceea ce eşti 
mai cinstită decât Heruvimii”, părintele Silvestru făcea metanii, după obicei, la 
icoana Maicii Domnului. Apoi, el a rămas în genunchi, cu fruntea la pământ. Părin- 
ţii credeau că l-a furat somnul. 


La sfârşitul slujbei, au mers la el zicând: 
- Scoală, părinte Silvestru, că s-a terminat Utrenia! Dar, o, slăvită minune! Părin- 
tele Silvestru îşi dăduse duhul înaintea icoanei Preasfintei Fecioare! 


Este o tradiție pentru oamenii din zonă ca, înainte de a pleca la serviciu, să treacă 
mai întâi pe la mănăstire, pentru a se închina şi a spune o rugăciune. 


Icoana făcătoare de minuni a Maicii Domnului „Axioniţa” de la Mănăstirea 
Agapia 

Icoana Maicii Domnului de la Mănăstirea Agapia este aşezată în biserica cea mare 
a mănăstirii, în centrul naosului, în partea dreaptă, într-o strană de lemn, frumos 
sculptată şi împodobită cu candele şi broderii. 


Tradiţia locului afirmă că icoana ar fi din secolul al XIV-lea sau chiar al XIII-lea, 
de origine sau influenţă bizantină. Stilul în care a fost pictat chipul Maicii 
Domnului şi alte câteva elemente, cum ar fi scrisul, atestă influenţa. 


După aceeaşi tradiție, icoana a fost dăruită Mănăstirii Boiştea de către ctitorul 
acesteia, ieromonahul Macarie Bou, către sfârşitul secolului al XIV-lea. La înce- 
putul veacului al XVII-lea, când Mănăstirea Boiştea a fost desfiinţată, icoana a fost 
adusă la Mănăstirea Topolița şi de aici la Mănăstirea Gârcina, în timpul domniei 
lui Ieremia Movilă. 


In anul 1803, când maicile de la Gârcina au venit la Agapia, printre bunurile 
transferate aici s-a numărat şi icoana Maicii Domnului „Axioniţa”, dovadă a valorii 
ei deosebite. 


Icoana Maicii Domnului de la Agapia a fost repictată în secolul al XVI-lea, dar 
după anul 1970 ea a fost restaurată, scoţându-se la lumina vechea pictură, care este 
de o frumuseţe deosebită. 

La Mănăstirea Stânişoara a fost adusă o copie a icoanei Maicii Domnului 
„Axion Estin” 


În Duminica Ortodoxiei, ÎP Părinte Varsanufie, arhiepiscopul Râmnicului, a oficiat 
Sfânta Liturghie la Mănăstirea Stânişoara. 


După slujba din 5 martie 2017 a fost purtată în procesiune şi aşezată spre închinare 
o copie a icoanei Maicii Domnului Axion Estin de la Mănăstirea Protaton din 
Sfântul Munte Athos. 


La eveniment au fost prezenţi stareți și stareţe din Eparhie și numeroşi pelerini, 
informează site-ul oficial al Arhiepiscopiei Râmnicului. 


În cuvântul rostit, ierarhul a amintit că în Duminica Ortodoxiei, este serbat triumful 
pe care creştinii l-au avut, după un secol de lupte, prin restabilirea cultului sfintelor 
icoane. 


În acele vremuri tulburi, a continuat Înaltpreasfinţia Sa, pentru a nu fi distruse, 
unele dintre icoane au fost aşezate în Sfântul Munte Athos, unde s-au arătat a fi 
făcătoare de minuni. 


Din mila lui Dumnezeu, mai multe mănăstiri din Arhiepiscopia Râmnicului au 
icoane vechi, făcătoare de minuni. 


La final, IPS Varsanufie a precizat că prin aşezarea ei în această Mănăstire, icoana 
Maicii Domnului Axion Estin devine ocrotitoarea mănăstirilor din Muntele Cozia. 


Publicat de Sorin loniţe 07.03.2017 


Icoana de la Hadâmbu seamănă cu Icoana Maicii Domnului "Axion Estin", una 
dintre cele mai renumite şi iubite icoane din Biserica Ortodoxă, păstrată în Biserica 
Protaton, biserica centrală din Careia şi cea mai veche din întreg Sfântul Munte 
Athos. 


Zidurile bisericii Mănăstirii Hadâmbu din judeţul laşi adăpostesc un mare dar al lui 
Dumnezeu pentru noi, Icoana Maicii Domnului, ce izvorăște tămăduiri celor ce se 
roagă cu credință. 


Icoana Peasfintei Născătoare de Dumnezeu de la Mănăstirea Hadâmbu a fost 
pictată de preotul Octavian Zmau în anul 1938. Ulterior, icoana a fost îmbrăcată 
într-o ferecătură de argint, lucrată de către meşterul lon Contfas. 


Un element distinct al acestei icoane este faptul că Pruncul Hristos este ţinut pe 


mâna dreaptă a Maicii Domnului, iar nu pe cea stângă, fiind o copie fidelă a 
icoanei „Axion Estin” de la Mănăstirea Protaton din Sfântul Munte Athos. 


Odexologia.ro 


In perioada comunistă, icoana Maicii Domnului a fost ținută într-o ladă, dat fiind 
faptul că schitul în care se afla fusese închis. Abia în anul 1990 este reașezată spre 
închinare în biserica mănăstirii, după resfințirea acesteia. 


Doi ani mai târziu, de ziua Bobotezei, din ochii Maicii Domnului a început să 
curgă mir. 


Un incendiu puternic ce a izbucnit în anul 2003 a cuprins mănăstirea, mistuind 
nenumărate odoare, printre care cărțile şi obiectele bisericeşti, mai puţin icoana 
Maicii Domnului, care a scăpat neatinsă de flăcări. 


Icoana Maicii Domnului de la Mănăstirea Hadâmbu este astăzi, ca şi acum câteva 
decenii, punctul de sprijin şi de mângâiere al monahilor, al credincioşilor ce 
locuiesc în apropiere, precum şi al pelerinilor care vin aici și se roagă cu credinţă. 


>, 
Sp pepe 

Minunile Maicii Domnului de la Mănăstirea Hadâmbu 


Inima Fecioarei Preacurate bate în ceruri pentru Biserica lui Hristos - Trupul Fiul 
ei cel prea iubit, luat din umanitatea ei feciorelnică. Maica Domnului simte în mod 
infinit iubirea dumnezeiască a Fiului, iar Fiul înţelege grija mamei şi durerea ei de 
mamă pentru credincioşii năpăstuiţi. El - Dumnezeul cerului şi al pământului - nici 
nu mai are trebuinţă să o întrebe ceva, pentru că ştie ca Dumnezeu sufletul ei din 
care Tatăl ceresc a plămădit sufletul lui. 


La nunta din Cana Galileii, Maica, plină de milostivire 1-a zis Fiului: „Nu mai au 
vin!, iar Fiul i-a zis că nu a venit ceasul Lui de lucrare mântuitoare, rânduit de 
Tatăl din veşncie. De aici, Maica vieţii nici nu Îl mai roagă nimic, pentru că ştie că 
EI cunoaşte şi iubeşte fiecare clipă şi gând al ei. Spune doar: Să faceţi ceea ce El vă 
va spune“, cuvinte care peste milenii sunt deviza, sfatul, porunca supremă a Maicii: 
Să facem ceea ce spune El. De aceea, în Icoana Maicii Domnului cu Pruncul, ea 
arată spre EI: „Să faceţi ceea ce vă va spune EL“. 


Hristos - în gingășia și iubirea lui de Dumnezeu îi împlineşte dorirea Mamei Lui 
încă înainte de a-L ruga, simte infinit fiorul şi suspinul Maicii, iar pe Cruce, în 
durerile morții, o încredinţează ucenicului iubit. Și fiind cu Trupul în mormânt, cu 
sufletul în iad ca un Dumnezeu, sfărâmând baierele morții, fiind în Rai cu tâlharul 
şi pe Tron împreună cu Tatăl, toate umplându-le, El, Dumnezeul Cel necuprins, are 
grijă de Maica lui, prin al cărei suflet au trecut durerile morţii de fiu. Hristos 
plânge în ceruri de durerea Maicii Lui și o mângâie încă înainte de înviere, 
şoptindu-i - așa cum au văzut Sfinţii Părinţi în vedenie - „Nu te tângui pentru Mine 
Maică, pe Cel ce fără de sămânță M-ai născut, văzându-Mă zăcând în groapă, fără 
suflare, Căci voi învia şi Mă voi prea slăvi şi voi înălța întru slavă pe toţi cei ce cu 
credință şi cu dragoste te cinstesc pe tine“ (Axionul din Sâmbăta cea mare, 
Sâmbăta pogorârii la iad a Mântuitorului). 


De aceea minunile Maicii Domnului, revărsate prin icoanele sale făcătoare de 
minuni sunt răspunsul plin de iubire dumnezeiască a Fiului ei și Dumnezeu la 
durerea sufletului ei de mamă. Aceste minuni sunt străfulgerări de lumină ne-creată 
asupra universului, sunt lumini de restaurare prin har a firii căzute, puteri de 
vindecare din boală şi din moarte, revenirea sănătăţii spirituale şi trupeşti, sau doar 
fiorul sfânt de îndreptare pentru păcătoşi, un suspin interior a fiinţei care deschide 


omului împovărat de întuneric conştiinţa morții şi a vieţii veşnice, a inutilității 
atâtor griji pe pământ, a trecerii noastre dincolo şi a rămânerii noastre în ţara de 
dincolo de veac. Minune negrăită este şi lumina perpetuă care se revarsă pe 
chipurile oamenilor străluminați de icoana sfântă, și schimbarea fundamentală a 
vieţii pentru mulți dintre ei. Alţii, văzând atâta noian de durere, atâta boală și 
suferință, îşi înmoaie sufletul și plânsul lor interior, compătimitor atâtor suspine și 
vaiete ale acestei lumi aduce lumină în lume. 


Aceasta este minunea cea mai mare pe care Maica Domnului - prin icoanele sale 
făcătoare de minuni - o săvârşeşte pururea în inimile celor ce se închină ei - la 
Mănăstirea Hadâmbu sau aiurea. 


Mu de oameni au istoria lor de spus, unii au fost vindecaţi de boli, alții de 
primejdii sau de suferinţe grele, păcatele li s-au şters prin rugăciune, spovedanie și 
Sfântul Maslu, alţii au simțit în inimă fiorul dumnezeiesc al locului, mii de 
însemnări în cărțile de onoare ale mănăstirii vorbind despre acest simţământ 
negrăit, dar evident în frumuseţea și efectivitatea sa harică. 


Maica Domnului aduce lumină oamenilor. Ea a născut pe pământ „Lumina lumii“, 
ea e purtătoarea de lumină sfântă în toată istoria și veșncia (Iheotokos 
photophoros). Uneori e doar lumina văzută, adusă celor orbi, alteori e lumina 
sfântă a înţelegerii adevărului vieții, a finalității eterne a firii umane: 

„Pe data de 1 octombrie 2006 am pășit pentru întâia oară la mănăstirea Ha-dâmbu. 
Mulţumesc binefăcătorilor mei care m-au adus şi m-au închinat la icoana Maicii 
Domnului. După ani de zile în care nu puteam suporta lumina, Maica Domnului s-a 
milostivit asupra mea și suport lumina naturală. Mare minune! Mulţumesc Maicii 
Domnului“ scrie Elena L. în ziua de 25.11.2006. 

Doamne lisuse Hristoase,, Dumnezeul nostru, îţi mulțuimim că ai adus Raiul pe 
pământ!“ Bogdan lulian Catalin ş Beatrice 6 12.2006. 


Minunile Maicii Domnului 


Sunt mii de istorisiri, spuse sau nespuse, vestite sau păstrate în taina sufletelor 
despre minunile Maicii Domnului de la Hadâmbu. Oamenii bolnavi sufletește au 
plecat vindecaţi, dureri ascunse, suferințe vechi şi boli incurabile, infirmități sau 
cancere, neputințe spirituale sau blesteme vechi, toate se şterg în lacrimile Maicii 
Domnului, care a primit de la Fiul ei iubirea infinită şi nesfârşită pentru neamul 
omenesc. 


O înţelegere tainică, plină de iubire, un dialog mai presus de cuvinte se ţese între 
sufletul deschis în rugăciune şi Maica Domnului, prezentă în har în icoana cei. 
Dureri inexprimabile îşi găsesc alinarea, şi recunoştinţa credincioşilor vinde-cați 
clădeşte Biserica interioară din suflete. 


La Sfânta şi Dumnezeiasca Liturghie, preotul se roagă: “Mulţumin pentru toate 
câte le ştim şi nu le ştim, pentru binefacerile Tale arătate şi nearătate“, recunoscând 
cât de limitat e accesul nostru la tainele lui Dumnezeu, cât de puţin ştim despre 
minunile care se petrec cu noi, câte binefaceri şi daruri primim de care nu suntem 
conştienţi, câtă lumină strecoară Maica Domnului în suflete și câtă bucurie ne 
aşteaptă pe cei ce vom asculta adierea acestei lumini şi vom înmulți acea lumină în 
sufletele celorlalți. 


Așa e la Hadâmbu. Oamenii gârboviţi de durere și de păcat, plini de rănile răutății 
lor sau a altora urcă dealul şi își pleacă genunchii la icoana Răsăritului de soare 
cm 


ceresc. Şi se ridică de la rugăciune ușurați, “însuflețiţi de Dumnezeu“ (aşa cum 
spunea un pelerin), de data aceasta împovărați de darurile şi de îndurările Lui. 


În iubirea de mamă a Fecioarei, fiecare om se adăposteşte ca la sânul mamei, 
care știe tot ce vrea pruncul fără ca acesta să i-o spună, nici măcar prin plâns. O 
extensie teologică se realizează prin închinare: dragostea Maicii pentru Pruncul 
dumnezeiesc devine dragoastea Maicii Bisericii pentru întregul neam al lui 
Hristos și pentru fiecare om în parte, firmitură unică din Trupul euharistic al lui 
Hristos care este Biserica. 


Dacă toate aceste miracole evocate pîna acum s-au petrecut în prezența unui număr 
foarte mare de martori, atât din rândul monahilor, cât şi din rândul credincioşilor ce 
s-au închinat la Hadâmbu de-a lungul ultimilor ani (fapt care face să sosească 
astăzi la mănăstirea Hadâmbului autobuze cu pelerini din toate colțurile țării), mai 
există o suită de minuni trăite de creştini în taina sufletului lor, pentru care depun 
mărturie în fața întregii lumi pentru miracolele săvârşite de cele patru Icoane 
făcătoare de minuni de la Mănăstirea din Dealul mare. 


Menţionăm doar câteva dintre ele, eroii acestor întâmplări dorind să-și păstreze 
anonimatul. 
2% ae 2 

O credincioasă din comuna Mogoşeşti, aflată chiar la poalele Dealului mare, a 
cumpărat de la mănăstire, acum doi ani, o iconiță a primei Icoane făcătoare de 
minuni, care avea formatul unei cărți poştale, fiind plastifiată şi având pe verso 
mențiunea “Sfințită“. Femeia s-a întors acasă, dar - din neglijență - a rătăcit 
reproducerea icoanei într-un vraf de hârtii nefolositoare, pe care le-a aruncat in foc. 
Spre stupoarea ei, la numai câteva clipe după ce focul din sobă a fost aprins, cele 
trei inele de fontă ale godinului au sărit şi, sub privirile sale uluite, reproducerea 
sfințită a Icoanei făcătoare de minuni a ţâşnit drept în mijlocul camerei, pe covor, 
fără nici o urmă de arsură!!! 

Un preot paroh din Braşov a căzut la pat bolnav, fiind suspect de leucemie. Înainte 
de a-si face toate analizele medicale, el a trimis-o pe soția sa la Schitul Hadâmbului 


cu straiele sale preoțești, rugând-o să le atingă de icoanele ce plânseseră cu lacrimi 
de mir. 


Intoarsă acasă, preoteasa şi-a găsit bărbatul foarte abătut, căci primise între timp 
confirmarea necruțătorului diagnostic. 


Amintindu-şi de vorbele Mântuitorului: “Rugaţi-vă ca şi când aţi primit deja ceea 
ce cereţi şi vi se va da vouă după credință“, Sfinția sa ne-a povestit că a îmbrăcat 
straiele preoțesti atinse de Icoanele făcătoare de minuni, cu mare încredere în 
milostivirea Prea Sfintei Fecioare Maria. 


După o săptămână, preotul brașovean era complet vindecat şi sosea la Mănăs-tirea 
Schitul Hadâmbului, unde îngenunchea în faţa Sfintelor Icoane, plângand cu 
lacrimi fierbinţi de recunostinţă. 

Astă-primăvară, chiar în acest an (2009), o credincioasă din Suceava a venit la 
Schitul din Dealul mare pentru că suferea de o gravă leziune a coloanei verte-brale, 
ce o condamna la o operaţie chirurgicală extrem de periculoasă şi fără sorți prea 
mari de izbândă. Femeia a rămas două zile la mănăstire, rugându-se neîncetat la 
toate cele patru Icoane, cu gândul la cei doi copii pe care îi avea de crescut. 


Într-o duminică, după Sfânta Liturghie, disperată mama a rămas în genunchi în faţa 
uneia dintre icoane, chiar și după ce biserica se golise de lume. Privind în ochii 
Prea Sfintei Fecioare Maria, i s-a părut că ochii Maicii clipesc, după care a simţit o 
atingere uşoară pe spate, ca un curent de aer. S-a întors să vadă dacă mai era cineva 
lângă ea, dar a descoperit că rămăsese absolut singură în biserică. 


Odată ajunsă acasă, femeia s-a internat la Spitalul Municipal din Suceava. Exa- 
menele medicale premergătoare operației i-au făcut pe medicii chirurgi să 
descopere uluiți că leziunile coloanei vertebrale dispăruseră în chip de-a dreptul 
miraculos. 


Femeia ne-a povestit că doctorii care au venit în rezerva spitalului să-i comunice 
vestea incredibilei vindecări nu înțelegeau de ce pacienta lor plânge în hohote, 
închinându-se, în loc să râdă! 


Cităm din cuvintele ei: "Am ajuns la această mănăstire şi m-am aşezat în genun-chi 
la prima icoană. Am plâns cu lacrimi amare, căci ştiam că nu am altă scăpare afară 
de Maica Domnului. Am stat la dezlegările de noapte şi a doua zi, la Sfânta 
Liturghie, am venit din nou la icoană şi mă rugam să facă ce o vrea cu mine, dar 
mai bine să mor decât să sufăr atâta durere. Deodată, am simțit ceva că mă apasă 
pe spate, am dat cu mâna crezând că este cineva, dar nu era nimeni. Era Maica 
Domnului. M-a ridicat din patul spitalului, m-a vindecat. De atunci, vin la 40 de 
zile de la Suceava să-i mulţumesc Maicii Domnului", a lăsat mărturie Doiniţa G., 
din Suceava, pe una din cărțile scăpate de incendiu de la Mănăstirea Hadâmbu. 


De atunci, credincioasa din Suceava, ca şi preotul de la Brașov, vin aproape în 
fiecare lună la Mănăstirea Schitul Hadâmbului pentru a da slavă Numelui lui 
Dumnezeu și pentru a mulţumi Prea Sfintei Fecioare Maria, care îi priveşte cu 
blândeţe, iubire şi milostivire, din rama Icoanelor făcătoare de minuni. 

Aidoma lor, mii de credincioşi vizitează în fiecare zi acest veritabil “Athos 
românesc“ din inima bătrânei Moldove, cu speranța salvării sufletelor sau cu 
nădejdea unor vindecări pe care nu le mai pot aştepta de la doctori. 


Toţi creştinii sunt impresionați de urmele vizibile pe care le-au lăsat lacrimile de 
mir pe uleiul pictat al icoanelor. Dar mai mult decât orice, pelerinii inspiră cu nesaţ 
aerul binecuvântat din biserică, parfumat cu miresme uluitor de frumoase, ce adie 
de pe lumea cealaltă. 


Un preot din Sibiu mi-a povestit că s-a rănit cu o sapă la piept, rana atingând și 
mamelonul. Doctorii i-au spus că nu e nici o problemă, dar apoi rana s-a cronicizat, 
iar o jumătate de an mai târziu a fost diagnosticat cu cancer. Uluit şi înfricoşat, 
preotul nu a acceptat diagnosticul, ci a mers la Tg. Mureș și la Bucureşţi, peste tot 
primind aceeaşi sentință, ba mai mult spunându-i-se că boala s-a întins, având 
metastaze în organism. Se apropia de moarte. Înnebunit de durere, având doi copii 
MICI, preotul nu a disperat. Auzise de la o credicioasă de icoana făcătoare de 
minuni de la Hadâmbu, care plânge cu mir şi vindecă toată durerea şi întristarea. 


A plecat cu mașina la Hadâmbu, a mers toată noaptea, unde a căzut la picioarele 
Maicii Domnului, rugând-o să îi dea viață pentru a-și creşte copiii. După o 


jumătate de ceas de plâns şi de rugăciune, a simţit o adiere de vânt răcoritor pe faţa 
lui, ca o mireasmă de mir ceresc, şi a înţeles că Maica Domnului îl ascultase. 


S-a ridicat în picioare, a mulțumit Fecioarei îndurărilor şi a plecat acasă. Aici a 
postit post negru, numai cu apă, timp de şapte zile, rugându-se mereu Maicii lui 
Hristos. 


După cele şapte zile, a mers, cu inima strânsă, la spital pentru o nouă expertiză. 
Doctorul - care îl cunoştea - i-a zis: “Hai dom Părinte, te văd om serios, ce te mai 
controlezi atâta? Ţi-am spus. Ai cancer şi metastaze. Pregătește-te de moarte. Ce 
mai, eşti om în toată firea!“. 


După radiografie, doctorul plictisit, s-a uitat aşa într-o doară la filme. A încre- 
menit. Gura i s-a încleştat. Arăta speriat filmul, iar preotul nu pricepea nimic. Într- 
un târziu a exclamat: “Minune a lui Dumnezeu! În loc de formațiunile canceroase, 
nu mai sunt decât nişte cicatrici. Așa ceva n-am văzut în treizeci de ani de 
meserie!!!“ 


Preotul a izbucnit în plâns. Era atât de zdrobit de durere şi de cutremur încât a 


căzut jos, acolo în spital şi a rămas aşa multă vreme. Apoi a simţit din nou adierea 
de lumină pe care o simţise la Hadâmbu. Așa 1 s-a confirmat lucrarea minunată a 
Maicii Domnului. S-a ridicat şi a plecat acasă. 


O putere nevăzută, o bucurie îi susură în suflet, un izvor de îndurări se deschi-sese 
în el. Simţea nevoia să strige pe străzi minunea întâmplată cu el, să salte de 
bucurie, să spună tuturor cum s-a născut din nou. Simţea nevoia să ajute şi el pe 
alții, să dăruiască lumină și bucurie, ajutor celor în suferință. Dar ştiind că este 
neputincios, a jurat în faţa icoanei Maicii Domnului că va purta cu el toată viața 
filmele care arătau clar că era năpădit de cancer şi diagnosticul multiplu declarat 
indubitabil la Sibiu, la Tg. Mureș şi la Bucureşţi, și filmele de după minune, cu 
cicatricile de pe trupul lui, ca nişte urme de răni ale păcatului, tămăduite, miruite 
de mâinile Maicii lui Dumnezeu. Şi oriunde se va afla a jurat că va povesti, ca un 
misionar, minunea cea mare pe care Maica Domnului a săvârşit-o cu el. Aşa mi-a 
istorisit şi mie. Și îmi spunea: “E atât de simplu să ceri cu toată inima! E atât de 
simplu să te vindeci! E atât de uşor să ceri de la mama ta, lap-tele cel sfânt al 
vindecării“. 
&&& 


Oameni paralizaţi, bolnavi de cancer, sfâşiaţi de greutăţile vieţii sau care şi-au 
pierdut sensul pe acest pământ, oameni cu păcate grele, cu neputinţă de purtat pe 
pământ, au căutat o ultimă alinare la icoanele făcătoare de minuni. Ajutați de cei 
dragi, au venit de la sute de kilometri să se roage la icoana Maicii Domnului de la 
Hadâmbu. 


Dumnezeu, pentru credincioşi, este mai viu ca niciodată, iar minunile se petrec 
într-o taină greu de înțeles pentru o minte care nu cunoaşte tainele dumnezeieşti. 
Mulţi se îndoiesc, alții spun că e o întâmplare, alții caută explicaţii științifice 
lucrărilor lui Dumnezeu în creaţie. Dar credinciosul împovărat, ostenit de călătorie, 
bolnavul care simte mireasma de har, baba înlăcrimată la icoana făcătoare de 
minuni, aceștia știu mai mult decât toți, şi nimeni şi nimic nu îi poate clinti din 
determinarea lor de a ajunge, cu orice preţ, la mănăstirea Maicii Domnului. 


Vindecaţi de cancer 


Văzute și nevăzute, minunile au schimbat viețile oamenilor. 

În luna ianuarie a anului trecut, o ieşeancă a fost vindecată miraculos de cancer. 
Povestea femeii, aşa cum a lăsat-o scrisă pe unul din caietele de la Hadâmbu, 
impresionează. "Acum zece luni am fost diagnosticată cu o boală necruțătoare: 
cancer. Spaima care a cuprins toată familia mea a fost crâncenă. Cu un băieţel de 
cinci luni acasă, singura putere de a trece de această încercare a fost de aici (Sfânta 
Mănăstire Hadâmbu), de la acest Sfânt Locaş unde, în faţa icoanei făcătoare de 
minuni, am primit puterea de a trece peste toată suferința. Nu am cuvinte de a 
mulțumi în fiecare zi Maicii Domnului și bunului Dumnezeu pentru că sunt în viaţă 
şi am trecut cu bine de groaznica operație. Mulţumim părintelui stareţ Nicodim 
care mi-a fost alături mie și familiei mele şi care nu a ezitat nici un moment să ne 
sprijine şi să ne ajute cu sfintele rugăciuni. Oriunde m-aş duce, gândul meu și toată 
speranța mea este aici, căci acesta este locul care m-a vindecat", a scris, pe cartea 
ce se află la Mănăstirea Hadâmbu, Nicoleta D. 

O altă femeie, tot diagnosticată cu cancer, şi-a găsit vindecarea la icoana făcătoare 
de minuni a Maicii Domnului de la Mănăstirea Hadâmbu. "Pot spune că am fost 
bolnavă de cancer, iar doctorii nu-mi dădeau şanse prea mari de trăit, nici de mers. 
Dar m-am rugat la Dumnezeu și la Maica Domnului care au făcut minuni cu mine. 


Doctorul a spus că mă pot vindeca prin tămăduirea sufletului şi atunci mi-am 
amintit de Mănăstirea Hadâmbu, de icoana făcătoare de minuni a Maicii 
Domnului. Am venit la mănăstire şi m-am rugat. După aproape o lună de zile am 
început să merg. S-a întâmplat o minune dumnezeiască", a lăsat scris Luminiţa O. 
în anul 2005. 

Maria M. Scrie: „Mulţumesc lui Dumnezeu şi Maicii Domnului că m-a învre-dnicit 
să scap de durerea pe care am avut-o la mâna dreaptă“. 


Ro 2 


O altă credicioasă scrie tremurat pe acelaşi caiet voluminos: „Mă numesc Stana- 
che Viorica şi povestesc următoarea minune săvârşită de Sfânta Icoană a Maicii 
Domnului făcătoare de minuni: În anul 1991 am avut un băiat bolnav şi operat de 
stomac. După operație, doctorii ni l-au dat acasă, spunându-ne că nu mai avem ce 
face cu el. Să-l lăsăm să se stingă în pace. Am venit aici la Hadâmbu şi m-am rugat 
cu lacrimi fierbinţi şi Maica Domnului mi l-a vindecat. Acesta tră-ieşte, e sănătos, 
şi mai are încă un copil. Mulţumesc Maicii Domnului pentru ajutorul dat. 
2% e 2 

„Mă numesc Tarata Dorina Georgiana şi împreună cu soţul meu în urmă cu un an 
am venit la mănăstire aduşi de un prieten. Aici ne-am rugat Măicuţei Domnului să 
ne dăruiască un copil. Noi aveam jumătate de an de când am încercat să avem un 
copil și nu reuşisem. Medicii ne-au făcut tot felul de analize și ne-au spus că 
suntem sănătoşi şi totuşi nu rămâneam însărcinată. Ne-am dorit atât de mult un 
prunc încât am venit aici şi ne-am rugat. Tot aici am adus şi lumânările de cununie 
de la nunta noastră şi am pus pomelnic cu dorinţa de a avea un copil. Ne-am rugat 
la icoană amândoi cu lacrimi, şi culmea, când am aflat că sunt însărcinată, era data 
când venisem la mănăstire. Așa, cu mila Maicii Domnului s-a născut minunea 
noastră, Daria Elena şi suntem cei mai fericiți oameni de pe pământ (10 05 2009). 


o 2 


Mă numesc Filote Mitică și sunt din Paşcani. În anul 2002 am fost diagnosticat cu 
tumoră (cancer) abdominală după care am făcut citostatice și radioterapie. Am 
auzit de Mănăstirea Hadâmbu și imediat am venit să mă rog la icoana Maicii 
Domnului. Prima dată am fost în Duminica a IV a după Paști, a slăbănogului. În al 
doilea an, stând la slujbă, mi-am dat seama că am venit în aceeaşi duminică a 


anului. De atunci vin în fiecare an, în aceeaşi Duminică, m-am făcut bine și 
mulțumesc Maicii mele pentru ajutor. 


o 2 


27.06.2009. Mă numesc lancu Dana din Pașcani. Am fost operată de fibrom uterin 
în anul 2006. După trei ani în 2009 am fost din nou diagnosticată cu fibromatoză. 
Un prieten de familie ne-a povestit de cazul lor care a găsit vindecare prin minunile 
Maicii Domnului de la Hadâmbu. Am venit şi eu înainte de operație în Duminica 
slăbănogului. Când m-am dus la a doua operaţie, nu mi-au mai găsit aceeași boală, 
ci una mult mai uşoară. Numai Maica Domnului și Puterile cereşti mi-au ajutat și 
am trecut cu bine şi mi-am revenit după operaţie foarte foarte uşor. Doamne ajută 
la toată lumea și pe mine păcătoasa!“ 
= ate 2 

În ziua de 12 07 2009 este scris: „Mă numesc Rotariu Zanica şi sunt din lași. Ţin 
să mărturisesc în fața Măicuţei Domnului că în 24 sept. 2008 am fost diagnosticată 
cu cancer de colon şi metastaze la ficat. Tumoră pe colon era de 55 mm iar 
metastazele erau cuprinse între 5 şi 63 mm. Acestea s-au micşorat vizibil, iar unele 
au dispărut şi ştiu că Măicuţa Domnului a făcut minuni în cazul meu. Domnul ne 
arată din când în când că El există şi că ne iubeşte şi nu mă îndoiesc de acest 
lucru“. 

Despre minunile petrecute la Mănăstirea Hadâmbu s-ar putea scrie foarte multe, la 
acest locaş se păstrează două caiete mari, celelalte arzând la incendiul din 2003. "În 
august 2004, aparent spontan, am făcut icter. Investigată la Craiova, am fost 
trimisă la Bucureşti unde s-a stabilit că aveam o tumoră care trebuia operată. După 
operație, ajunsă acasă, stăteam toată ziua în pat, nu puteam mânca. (...) Privind la 
televizor, am văzut un reportaj despre mănăstirea Hadâmbu. Când soţul meu s-a 
întors acasă de la serviciu, i-am povestit şi fără a sta pe gânduri a spus că trebuie să 
mergem, deşi sunt 600 de kilometri de la Drăgăşani până aici şi nu se ştia de voi 
rezista drumului. A doua zi după slujbă mi-a revenit pofta de mâncare şi vitalitatea. 
Rugăciunile la cele patru icoane făcătoare de minuni au avut un rezultat evident", a 


lăsat scris Maria D., din Vâlcea, în urmă cu trei ani. 
Ste ste o 


N. Elena Roxana, o copilă credincioasă scria într-una din cărțile mănăstirii: “Afirm 
că acesta este cu siguranţă cel mai frumos loc de pe pământ“, frumu-seţea lui 


venind de la harul luminos care se revarsă peste locuri şi peste oameni, izvorând 
din altarul sfânt al Hadâmbului. 


Ro 2 


De asemenea, o studentă numită A. Greta, în anul 1 la Facultatea de Litere scrie în 
Cartea de onoare a Mănăstirii în 24 08 2006: “Sunt studentă la spaniolă-germană. 
Vreau să vă scriu că în urmă cu zece ani - 1996 - am chelit de 13 ori. Am făcut 
tratament la Vaslui, laşi şi Bucureşti şi nu m-am vindecat. Vara purtam o șepcuţă, 
iar iarna o căciuliță pentru ca nimeni să nu-şi dea seama de boala pe care o 
sufeream. O treime din cap era fără pic de păr. Întreaga familie a trăit această 
suferință ani de zile, făcând drumuri de la Iași la Bucureşti, fără nici un rezultat. 


Auzind de Icoana Maicii Domnului făcătoare de minuni de la Mănăstirea 
Hadâmbu, am venit aici cu speranţa că mă voi vindeca. Mama mea l-a rugat pe 
părintele stareţ să se roage pentru mine, iar părintele m-a miruit de mai multe ori şi 
a făcut o slujbă specială pentru mine, în care mi-a pomenit numele. Măicuţa 
Domnului a făcut o minune mare şi m-a vindecat. Îi mulţumesc din suflet că m-a 
ajutat. Părintele stareţ m-a ajutat foarte mult. Cât de mult vaorează într-adevăr 
pentru omul de lângă noi care suferă, care plânge, care este îndurerat, să îi spui 


câteva cuvinte. Îţi mulțimesc Sfântă Fecioară pentru tot ce ai făcut pentru mine, şi 
vă mulțumesc şi sfinției voastre, Părinte stareţ“. 

Mănăstirile, învăluite de aura credinţei, se arată celor în nevoie dar nu numai, 
ca oaze de lumină tămăduitoare. 


Mănăstirile Moldovei, aceste ţinuturi ale tăcerii și ale Cuvântului divin, emană o 
bogăție spirituală pe care şi orbilor le este uşor să o descopere. Drumurile către 
mănăstiri formează pelerinaje cunoscute doar celor porniţi în căutarea luminii și 
vindecării divine şi sunt mereu bătătorite de oameni care duc poveri groaznice. 


Pelerinajele la mănăstirile Moldovei sau din ţinutul Iașilor se prezintă asemenea 
unei alte lumi, care, izvorâtă din durere, curge spre vindecare. În toate acestea este 
un mister greu de străbătut cu rațiunea. Dumnezeu, pentru credincioși, este mai viu 
ca niciodată, iar minunile se petrec într-o taină greu de înțeles pentru o minte care 
nu cunoaște din suflul divin. 


La Mănăstirea Hadâmbu, din comuna Mironeasa, s-a creat de ani buni un veritabil 
pelerinaj la icoana făcătoare de minuni ce o reprezintă pe Maica Domnului cu 
Pruncul lisus ținut în braţe. 


"Despre minunile care S-au întâmplat aici ar fi mai potrivit să vedeţi ce spun 
oamenii. Misiunea noastră, a călugărilor este să ne rugăm pentru fiecare om. 
Dumnezeu vindecă, tămăduiește. Depinde foarte mult de credința omului. Dacă 
te duci în orice mănăstire, la orice icoană şi ai credinţă, vei fi vindecat”, a spus 
părintele Iorest de la Mănăstirea Hadâmbu. 


Dar și alte mănăstiri din ținutul laşilor sunt repere pentru credincioşi, mănăs-tirile 
Dobrovăț, Cetăţuia, Lacuri, Golia, Bucium, Bârnova ori Schitul Lupărnie din 
Cotnari sau Schitul Băiceni din Cucuteni. 


Preot loan Valentin Istrati 


Sursa: 
https://hadambu.mmb.ro/minunile-maicii-domnului-de-la-manastirea-hadambu 


| | Protaton - cea mai veche biserică din Muntele Athos (galerie foto) N 


| , —] | 


ei = 008 Ș ă L | 
CELEI | [eo ee i LS d | i | 


= 
BX 


= 


N 


PT 1 


la.lO 


oxologi 


„d 


(3) 


9 
=> 
îi 
20 
e, 
9 
Pas 
e) 
=) 
(2) 


i i 
esa, j i aul A 
sli ta E 


la./O 


3 


O 
7, 
a 

ET) 20 
=: 9 
9 9 
X X 
9 e) 
“E 5 
(3) 


ai 


Pr. Silviu Cluci - Chilia „Axion Estin” 


O doxologia.ro 


Chilia athonită „Axion Estin”, care aparţine de Mănăstirea Pantocrator, este situată 
în zona Kapsalei aproape de Kareia. 


Întemeiată undeva pe la anul 930, chilia a fost locuită de monahi de diferite naţio- 
nalități: greci, ruşi, bulgari şi români. Aşezământul se află în valea Adin („a se 
cânta aşa”), numită aşa în urma minunii Arhanghelului Gavriil, care a cântat în 
paraclisul chiliei pentru întâia dată cântarea Axion Estin („Cuvine-se cu adevărat”) 
în faţa icoanei Maicii Domnului. Minunea a avut loc în 982 şi de atunci imnul este 
cântat în toate bisericile ortodoxe din întreaga lume. 


Icoana, numită Axion Estin, care se află în biserica acestei Chilii, unde a avut loc 
minunea, a fost adusă de către Părinţii Sfântului Munte în Biserica Protaton. Este 
considerată a fi prima icoană a Maicii Domnului care ocroteşte Sfântul Munte 
Athos. 


Din păcate, din anul 1940 chilia a rămas fără vieţuitori ca urmare a scăderii 
numărului de monahi. Prin urmare, clădirea, în ciuda importanţei sale, a fost 
abandonată treptat. Purtarea de grijă a comunităţii Mănăstirii Pantokrator, de care 


aparține chilia, a rânduit doi călugări şi doi novici pentru a începe dificila 
restaurare a chiliei. 


Kareia - capitala plină de istorie a Muntelui Athos (galerie foto) 


E doxologia.ro 


Kareia (Karyes) - capitala Sfântului Munte Athos 


În Kareia se află clădirea Sfintei Chinotite - organismul central de conducere al 
Sfântului Munte, alcătuit din 20 de monahi, câte un reprezentant de la fiecare 
mănăstire. Aceşti monahi sunt aleşi anual, între 1 şi 10 ianuarie, fiecare mănăstire 
alegându-şi propriul său reprezentant. 


Pe lângă Chinotită, la Kareia există şi un guvernator civil, numit de către Mi- 
nisterul elen al Afacerilor Externe. Acesta veghează ca să nu existe nici o încălcare 
a Cartei Constituţionale a Sfântului Munte şi să fie păstrate ordinea şi siguranţa 
publică. Tot în Kareia se află şi birourile tuturor administratorilor civili, al Poliţiei, 
al Poştei, al Spitalului. 


În ceea ce priveşte problemele ecleziastice şi duhovniceşti, Sfântul Munte se află 
sub directa jurisdicție a Patriarhiei Ecumenice. Monahii din Kareia au viaţă idio- 
ritmică, asemeni celor din schituri. 


Vizavi de clădirea Sfintei Comunităţi se află cea mai importantă biserică din 
Sfântul Munte: Protaton (965), în formă „bazilică”, unică în Sfântul Munte. 


Ctitorită de împăratul Constantin cel mare, biserica Protaton este închinată 
Adormirii Maicii Domnului. Pictura în frescă a fost realizată la începutul secolului 
al XIV-lea, de către marele zugrav Manuel Panselinos. 


In altarul acestei biserici este păstrată icoana făcătoare de minuni a Maicii 
Domnului numită Axion Estin. Anual se face litanie cu aceasta icoană în Lunea 
luminată în Kareia, iar pe 24 octombrie - la Tesalonic. 


În vechime, Protatonului i-au fost închinate Mănăstirile Cotroceni din Bucureşti şi 
Sfinţii Trei ierarhi din laşi. 


În Turnul de la Protaton se află şi o bibliotecă veche şi foarte bogată. În timpul 
primului război mondial (1914-1918), englezii au silit pe călugări să le arate 
documentele din bibliotecă, pe care le-au fotografiat şi apoi le-au înapoiat. Aici se 
găseşte şi primul tipic al Sfântului Munte. Are şi 42 de manuscrise greceşti pe 
pergament din secolele XII-XIV. 


Nu lipsesc din Kareia nici micile magazinaşe, încărcate cu icoane, sculpturi şi alte 
obiecte de cult, frumos realizate de călugări sau meșşteşugari athoniți. Sub 
stăpânirea otomană, aşezarea a cunoscut o oarecare dezvoltare economică, locul 
devenind cu precădere unul axat pe vânzări. 


Secolul al XIX-lea va fi numit drept „perioada de aur” a locului, mulţime de 
magazinaşe şi buticuri fiind deschise de călugări şi mireni. Datorită acestor clădiri, 
Kareia era denumită într-o perioadă drept „Paris-ul din Halkidiki”. 


Fiecare mănăstire athonită are câte un conac în Kareia, unde locuiesc reprezentanţii 
din Chinotită. Pe lângă acestea, mai există şi peste treizeci de chilii. Cele mai 
cunoscute sunt Burazeri şi Tipikario. 


În apropiere de Kareia se află Mănăstirea Cultlumușş și Schitul Sfântul Andrei, cu 
Athoniada. 


Din Kareia pornesc cărări către multe dintre mănăstirile athonite. 

E doxologia.ro 


Icoana Maicii Domnului “Axion Estin” de la Protâton - la Tesalonic 


Icoana Maicii Domnului “Axion Estin” din Biserica Protăton din Karyâs se va găsi 
până la sfârşitul lunii octombrie în Biserica Sfântului mare mucenic Dimitrie din 
Tesalonic. Sâmbătă, 13 octombrie, icoana plecat din Sfântul Munte la bordul 
canonierei Armatol6s, aparținând marinei militare, şi a fost primită la Tesalonic cu 
onorurile cuvenite unui şef de stat. 


Plecarea din Sfântul Munte 

In procesiune pe străzile Tesalonicului 


Numeroase oficialități au participat la primirea icoanei în Biserica Sfântului 
Dimitrie 


Prefectul Traciei şi Macedoniei, Theodoros Karaoglou, primarul Tesalonicului, 
lannis Boutaris, generalul Mihail Kostarakos, miniştri şi parlamentari au venit 
alături de arhiepiscopul Atenei, Ieronim, de mitropolitul Tesalonicului, Ânthimos, 
şi de o mare mulțime de credincioşi, pe cheiul de lângă Turnul Alb, pentru a 
întâmpina icoana Maicii Domnului. 


Icoana a venit din Sfântul Munte însoțită de reprezentanții Sfintei Chinotite, în 
frunte cu Protosul Sfântului Munte, Gheronda Mâximos Iviritul. 


Procesiunea care a urmat s-a încheiat în partea de sus a oraşului, la Biserica 
Sfântului mare mucenic Dimitrie, acolo unde icoana “Axion Estin” va rămâne până 
la sfârşitul lunii octombrie. 


Icoana aşezată la închinare în Basilica Sfântului Dimitrie 


în 


Duminică dimineaţa, la Sfânta Liturghie au participat arhiepiscopul Ieronim al 
Atenei, mitropoliţii Anthimos al Tesalonicului, Apostolos al Miletului, Thedklitos 
al Florinei, Thedlogos al Serresului, Makarios de Sydir6kastro, Varnavas al 
Neapolisului, Pavlos al Dramei, Ioannis de Langada şi episcopii Panteleimonos de 
Theoupolis şi Dimitrios de Therma. 

Icoana Maicii Domnului “Axion Estin” este scoasă rareori din Sfântul Munte, doar 
în împrejurări deosebite. Până acum, a mai ieşit în 1963, 1985, 1987 şi 1999, acum 
fiind a doua oară când ajunge la Tesalonic. 

Sursa: http://www.pemptousia.ro/2012/10/icoana-maicii-domnului-axion-estin-de- 
la-protaton-la-tesalonic/ 


Info despre icoana Axion Estin de pe net în alte limbi străine 

Icoana din catedrala Sfântul ui Dimitrie din Tesalonic 

- Icoana din catedrala Sfântului 


Sa a (Y, 
IO 
PU ci 


Icoana Maicii Domnului "Axionita " 
facatoare de minuni, Manastirea Sihastria 


“Cuvine-se cu adevărat să te fericim. Născătoare de Dumnezeu, cea ] 
pururea fericită și preanevinovată şi Maica Dumnezeului nostru”, 

“Ceea ce eşti mai cinstită decât heruvimii și mai mărită, fără de | 
asemănare, decât serafimii, care fără stricăciune pe Dumnezeu Cuvântul ai | | 
născut, pe tine, cea cu adevărat Născătoare de Dumnezeu, te mărim”, j | 

